Dan Republike Srpske se slavi u Štutgartu – mojKontakt portal – Radio Televizija Kontakt\nMinistar industrije, energetike i rudarstva Republike Srpske Petar Đokić rekao je Srni da je ovogodišnje obilježavanje Dana i krsne slave Republike Srpske u Štutgartu veoma značajno, imajući u vidu prošlogodišnji nasrtaj i pokušaj Ustavnog suda BiH da ograniči obilježavanje ovog datuma.\nOn je naglasio da, osim organizacije proslave 9. januara u Štutgartu, ne treba zaboraviti ni druge aktivnosti Predstavništva Republike Srpske u Njemačkoj koje su od interesa za afirmaciju i razvoj Srpske.\nPrema njegovim riječima, Vlada Srpske, ministarstvo na čijem je čelu i Predstavništvo Srpske u Njemačkoj u protekloj godini realizovali su niz značajnih privrednih aktivnosti, prvenstveno organizaciju privrednog foruma koji je već dao rezultate i otvorio mogućnosti saradnje njemačkih privrednika sa privrednicima iz Srpske.\n“Svakako da su putem našeg predstavništva realizovane i druge aktivnosti posebno u periodu poplava u Srpskoj kada je trebalo pokazati humanost i podršku Republici Srpskoj organizacijom mnoštva humanitarnih akcija”, rekao je Đokić večeras u Štutgartu na proslavi Dana i krsne slave Republike Srpske – Svetog arhiđakona Stefana.\nOn je naglasio da je putem Predstavništva Republike Srpske u Njemačkoj za pomoć poplavljenom stanovništvu u Srpskoj prikupljeno oko 270.000 evra i na desetine kamiona robe.\n“Naše predstavništvo u punom kapacitetu radi i tu smo da podržimo njegov rad i da razvijamo i nove aktivnosti”, naglasio je Đokić.\nVečerašnjoj proslavi Dana i krsne slave Republike Srpske u Štutgartu, koja se održava u organizaciji Predstavništva Republike Srpske u Njemačkoj, osim ministra Đokića, prisustvuju i potpredsjednik Vlade Srpske Srebrenka Golić i savjetnik predsjednika Srpske Miladin Dragičević.\nNa svečanosti su i mnogi ugledni privrednici, predstavnici asocijacija i klubova naših građana iz Njemačke, Italije i Švajcarske, te brojni građani iz Srpske koji žive u Njemačkoj.\nSvečani čin rezanja slavskog kolača obavili su sveštenici Srpske pravoslavne crkve u Štutgartu, a upriličen je i kulturno-umjetnički program na kojem će učestvovati srpska folklorna udruženja.\nMANIFESTACIЈA ЈEDINSTVA U OBILjEŽAVANjU DANA REPUBLIKE\nPotpredsjednik Vlade Republike Srpske Srebrenka Golić rekla je da je obilježavanje Dana Republike Srpske koje večeras u Štutgartu organizuje Predstavništvo Srpske u Njemačkoj posebno značajno jer se njime manifestuje i jedinstvo i neslaganje sa odlukom Ustavnog suda BiH, kojom je 9. januar osporen kao Dan Republike.\n“Mi smo danas ovdje i da našim građanima u dijaspori, ali i prijateljima Republike Srpske koji su došli da zajedno sa nama obilježe naš praznik, prenesemo poruku da, kako je to i predsjednik Republike rekao 9. januara, naša politika nije politika negacije i mržnje, da naša politika nije negacija BiH, ali da poštujemo subjektivitet i suverenitet Ustavne BiH, kako je to predviđeno Dejtonom”, rekla je Golićeva Srni.\nGolićeva, koja u Štutgartu prisustvuje proslavi Dana i krsne slave Republike Srpske – Svetog arhiđakona Stefana, rekla je da je poruka Srpske i danas da ostaje privržena ideji evropskih normi i da će uvijek biti dio dobrih rješenja, koja su dobra za sve.\n“Ali, naša poruka je i da nećemo žrtvovati svoja ovlaštenja i svoje nadležnosti nizašta, pa ni za primamljiv pokretni cilj, kako danas izgleda EU”, istakla je Golićeva i dodala da je Republika Srpska za protekle 24 godine dokazala snagu i sposobnost da preživi rat, sanira posljedice, a onda i da se u miru razvija.\nOna je naglasila da je Srpska dokazala da je samoodrživa i da ima prijatelje od onih u EU, preko Rusije do daleke Kine.\nPrema njenim riječima, prisustvo obilježavanju Dana i krsne slave Republike Srpske u Štutgartu delegacija Vlade Srpske će iskoristiti i da vlasnicima i predstavnicima 15 njemačkih firmi, između ostalih, i predstavnicima čuvenog “Boša”, predsjedniku Evropa kluba iz Štutgarta Fridrihu Faustenu, te predstavnicima njemačkih banaka predstavi Ekonomsku politiku za 2016. godinu, te privredne potencijale Srpske, kao i reforme koje su sprovedene u prethodnom periodu.\n“S pravom očekujemo zainteresovanost i uspostavljanje novih veza koje mogu dovesti do snažnijeg ulaganja njemačke privrede u Republiku Srpsku”, istakla je Golićeva.


Sergej Lavrov u poseti Vašingtonu\nRuski ministar inostranih poslova Sergej Lavrov razgovara danas u Vašingtonu sa američkim funkcionerima, dan pošto je izjavio da je američki plan za izgradnju raketnog štita u Evropi i dalje kamen spoticanja u odnosima između dve zemlje.\nOčekuje se da će ta tema dominirati današnjim razgovorima ruskog ministra sa američkim predsednikom Barakom Obamom. Državna sekretarka Hilari Klinton pridružiće će im se u Beloj kući, a kasnije i sama razgovarati sa Lavrovom.\nMeđu drugim mogućim temama razgovora pominju se nastojanja Rusije da posreduje u sukobu u Libiji kao i želja Moskve da se učlani u Svetsku trgovinsku organizaciju.\nU Stejt departmentu, Lavrov i Klinton trebalo bi da potpišu sporazum o usvajanju dece.\nSjedinjene Države odavno govore da Rusija ne bi trebalo da strahuje od raketnog štita koji Sjedinjene Države planiraju da izgrade u Evropi. Vašington kaže da taj sistem ima za cilj uzvraćanje na mogući napad iz Irana ili Severne Koreje i da neće biti usmeren na bilo koju drugu državu.\nPredsednik Obama je napustio predlog bivšeg predsednika Džordža Buša da se sistem raketne odbrane izgradi u Poljskoj i Češkoj republici i umesto toga predlaže takozvani "etapni pristup", koji bi obuhvatio presretačke rakete stacionirane na kopnu i moru.\nRuski ministar boravi u trodnevnoj poseti Vašingtonu. U ponedeljak prisustvovao je sednici takozvanog "bliskoistočnog kvarteta" - doplomatske grupe koju sačinjavaju Rusija, Sjedinjene Države, Ujedinjene nacije i Evropska unija.


SportDC - Prva liga RS - Vesti\n18.09.2018 12:20 ks.rs.ba\nPredsjednik Košarkaškog saveza RS i potpredsjednik Košarkaškog saveza BIH kaže da mu je glavni cilj afirmacija mladih igrača i da im omogući što češće pojavljivanje na terenima RS, BiH ali i van granica zemlje. Spasojević je na čelu KS RS šest godina, a kao najvažniju mafifestaciju ove godine izdvaja obilježavanje 25 godina od nastanka saveza....\n18.09.2018 11:52 S. Papaz\nAleksandar Damjanović se ponovo vraća u Slaviju. Nakon što je kao igrač nosio dres Sokolova, sada se u klub vraća kao trener ekipe, što mu je, ističe za naš portal, posebno zadovoljstvo jer će raditi u svom mjestu. - Sigurno da se situacija u klubu dosta promijenila u odnosu na onda kada sam kao igrač nastupao za Slaviju, klub je pretrpio neke promjene. Meni je drago...\n18.09.2018 10:59 sportdc.net\nKošarkaški klub Slavija ostao je odlukom KS RS u Prvoj ligi Republike Srpske. Košarkaški savez Republike Srpske je prepoznao želju za radom u OKK Slavija, te u obzir uzeo njihovo redovono ispunjavanje svih obaveza i prihvatio njihov zahtjev za igranjem lige nakon odustajanja OKK Rudar iz Ugljevika. Sportski direktor kluba kluba, Vladimir Šaraba, istakao je danas da...\n17.09.2018 19:24 S. Papaz\nNekadašnji košarkaš Bosne, čiju je omladinsku školu prošao, a zatim dvije sezone nosio dres seniorskog tima, Miljan Lale, novi je košarkaš Slavije iz Istočnog Sarajeva, o čemu smo već pisali. Poslije epizode u Gradini, koja je, nažalost, završena teškom povredom koja ga je odvojila sa terena odlučio je da dođe u svoje Istočno Sarajevo i obuče dres Slavije. -...\n17.09.2018 12:35 S. Papaz\nKošarkaški klub Slavija će u novu sezonu sa novim trenerom i malo izmijenjenim igračkim kadrom u odnosu na prošlu sezonu. Pored trenera Aleksandra Damjanovića novi košarkaši Slavije biće Miljan Lale, bivši košarkaš Bosne, te Gradine, zatim Aleksandar Ašanin koji se u klub vraća nakon što je u prethodnom periodu nastupao za Sokolac, te Nikola Pilindavić koji je u...\n17.09.2018 12:29 S. Papaz\nKošarkaški klub Slavija takmičiće se i naredne godine u Prvoj ligi Republike Srpske. Mlada ekipa Sokolova prošle sezone nije po plasmanu uspjela da ostane u ligi, ali je nakon odustajanja OKK Rudar iz Ugljevika, ostalo jedno upražnjeno mjesto. Slavija je aplicirala i Košarkaški savez Republike Srpske je odobrio da tim iz Istočnog Sarajeva ostane u Prvoj ligi...\n17.09.2018 12:19 S. Papaz\nDobro poznato košarkaško ime, Aleksandar Damjanović, postao je novi trener Slavije iz Istočnog Sarajeva. U klubu su bili strpljivi sa traženjem novog trenera, nakon što su se razišli sa Goranom Šehovcem, a na kraju izbor je pao na Aleksandra Damjanovića koji će pored seniorske ekipe voditi računa i o juniorskoj, kako je to i do sada bila praksa. Aleksandar...\n14.09.2018 15:53 sportdc.net\nUgljevik odustao od Prve lige Republike Srpske\nPrva liga Republike Srpske za košarkaše ostaće bez jednog člana. Kako smo uspjeli saznati, OKK Rudar 2015 iz Ugljevika je zbog teške situacije u klubu bio primoran da napusti takmičenje u Prvoj ligi Republike Srpske. Ugljevičani su prošlu sezonu završili na osmom mjestu Prve lige Republike Srpske. KS RS će donijeti odluku o tome koji će klub popuniti...\n11.09.2018 22:13 Dejan Jovičić\nNovo pojačanje „Varde HE“, Đorđe Savić ističe za naš portal da ekipa radi naporno na treninzima i na predstojećim prijateljskim utakmicama vidjeće se prava snaga tima. Bivši igrač fočanske „Sutjeske“ i „Igokee“ ove sezone će biti član višegradske ekipe i vjeruje da ovaj tim može mnogo uraditi u prvenstvu Republike Srpske. „ Ekipa je relativno mlada, sastavljeni smo od domaćih igrača i...\n06.09.2018 16:51 Dejan Jovičić\nKošarkaši „Varde HE“ iz Višegrada počeli su pripreme za novu sezonu u Prvoj ligi Republike Srpske. Foto: Miroslav Tanasković Višegrađanima je u ovoj godini glavni cilj opstanak u ligi, a šansu će dobiti domaći mladi igrači. „Sa uvodnim pripremama smo krenuli sa domaćim mladim igračima, da ih spremimo za prave pripreme, gdje će im se priključiti iskusni Nemanja...


Potencijali Alibunara u obnovljivim izvorima energije -\n26. decembra 2018.0858\nU Južnom Banatu vetrovi duvaju više od 200 dana u godini i to intenzitetom dovoljnim za proizvodnju „ekološke“ električne energije. Prve vetrenjače zavrtele su se u Alibunaru čime je potvrđeno da ova opština ima velike potencijale u obnovljivim izvorima energije.\nVetropark Alibunar je prvi izgrađeni vetropark u Srbiji sa priključkom na prenosni sistem električne energije, a pušten je u rad 11. septembra 2018. godine. Sastoji se od 21 turbine, ukupne snage 42 MW, a ubuduće će snabdevati 38.000 domaćinstava uz značajno smanjenje emisije CO2 za 88.000 tona na godišnjem nivou.\nOvaj vetropark izgradila je belgijska kompanija „Elisio“, a vrednost investicije iznosila je 80 miliona evra.\nOtvaranjem vetroparka kompanije Elicio jeste početak jedne, da je tako nazovemo, industrijske revolucije u našoj opštini. Nakon otvaranja vetroparka Elicio mi imamo još jednu kompaniju koja se bavi isto ovim poslom. U pitanju je kompanija Wind Vision koja takođe ima u planu izgradnju vetroparka na našoj teritoriji. Oni su sada u fazama pripreme i izrade elaborata za Studije koje su završili. Očekujem da će najkasnije na proleće krenuti sa samom izgradnjom vetroparka, kaže Dakić.\nSa završetkom vetroparka „Alibunar“ i prošlogodišnjim puštanjem u rad vetroparka „Malibunar“ manjeg kapaciteta od osam MW, kompanija „Elisio“ potvrdila je svoju zainteresovanost za investiranje u projekte energije vetra u Srbiji.\nPored ta dva vetroparka italijanski „Fintel“ u Južnom Banatu gradi i treći. Najveći vetropark „Čibuk“ kod Kovina sa 57 vetroturbina investitor iz Ujedinjenih Arapskih Emirata otvoriće do kraja naredne godine, a strujom će se snabdevati 113.000 domaćinstava.\nRelated tags : dušan dakićelisioobnovljivi izvori energijeopština alibunarvetroparkvetropark alibunarwind vision\n2. aprila 2021.0721\n18. oktobra 2021.0406\n7. jula 2022., 13:03


Otvoren istražni niskop Čukaru Peki - MEDIJA CENTAR BOR );\nPlanirana investicija od 590 miliona USD na projektu Čukaru Peki u prve čeriti godine\nProjekat nalazišta bakra i zlata svetske klase Čukaru Peki je od izuzetne vrednosti za Srbiju i predstavlja značajan ekonomski potencijal kako na lokalnom tako i na nacionalnom planu. Nevsun Risoursiz (Nevsun Resources) je kanadska kompanija koja se bavi preradom teških metala, a posluje u Srbiji posredstvom svog zavisnog društva Rakita Eksplorejšn d.o.o. U martu 2018. godine kompanija Rakita je završila Prethodnu studiju izvodljivosti za projekat Čukaru Peki, a plan je da Studija izvodljivosti bude završena do sredine 2019. godine. „Na osnovu kvaliteta resursa, ekonomskih pokazatelja i obima planirane investicije za potrebe otvaranja rudnika, projekat Čukaru Peki je stekao reputaciju jednog od najboljih svetskih razvojnih projekata nalazišta bakra i zlata. Tokom izgradnje istražnog niskopa i rudnika Čukaru Peki, u periodu od 2018. do 2022. godine, Nevsun planira kapitalnu investiciju u visini od 590 miliona dolara. U ovom periodu, očekujemo da će naša investicija značajno doprineti porastu zaposlenosti i razvoju srpske privrede, imajući u vidu da će izvođači na projektu angažovati oko 1.000 zaposlenih, dok će naša kompanija imati približno 150 zaposlenih. Za nas je veoma važna činjenica da je dinamika razvoja projekta u potpunosti u skladu sa dugoročnim planom i strategijom Vlade Srbije da poveća udeo rudarskog sektora u BDP-u na pet odsto“, rekao je Piter Kukielski, predsednik kompanije Nevsun Risoursiz. Nakon otvaranja rudnika, tokom faze eksploatacije u periodu od kraja 2022. do 2038. godine, očekuje se da će kapitalna investicija Nevsuna biti dodatnih 457 miliona dolara. Za vreme rada rudnika, procenjuje se da će Rakita zapošljavati oko 600 radnika, uz približno 300 zaposlenih koje će angažovati podizvođači. Predsednica Vlade Republike Srbije rekla je da je danas značajan dan jer u Boru počinju radovi na investiciji vrednoj skoro 600 miliona dolara koja će zaposliti više od 1.000 ljudi.\n„Želim da se zahvalim i kompaniji Nevsun koja je verovala u Srbiju i našoj zemlji donela velika sredstva. Ovaj projekat je važan iz dva razloga. Prvi razlog je činjenica da je u pitanju rudarstvo – sektor koji i u mom ekspozeu zauzima značajno mesto i koji ima značajan potencijal, sa planom da dostigne pet odsto našeg ukupnog BDP-a. Drugi razlog je ravnomeran regionalni razvoj. Borski kraj je jedan od centara rudarstva i Bor sa ovom investicijom može da izgleda drugačije u narednih nekoliko godina. Posebno želim da se zahvalim kompaniji Nevsun što žele da sarađuju sa lokalnim firmama. Kanadske kompanije puno pažnje polažu pre svega na zaštitu životne sredine, zaštitu na radu i saradnju sa lokalnom zajednicom. Vlada Republike Srbije će biti partner koji će svakog dana pomagati ovakve projekte, kako bismo poručili mladim ljudima da ostanu ovde“, izjavila je predsednica Vlade tom prilikom. Ministar rudarstva i energetike Aleksandar Antić izrazio je zadovoljstvo što prisustvuje početku istražnih radova na jednom od najvećih nalazišta bakra i zlata, rekavši da se naša zemlja trenutno nalazi u velikoj ekspanziji rudarskih aktivnosti, da imamo 200 eksploatacionih polja i 127 istražnih polja u kojima se obavljaju velike i važne istražne aktivnosti gde je samo u istraživanja investirano oko 60 miliona evra samo u toku ove godine.\n„Došli smo do dana kada se ovde otvara niskop koji formalno pravno predstavlja poslednju fazu istraživanja kompanije Rakita, ali budući da će se taj niskop u budućnosti koristiti kao deo rudnika, biću slobodan da kažem da je to prvi korak ka otvaranju rudnika ovde u Boru. Ovaj projekat je važan za Vladu, ali najviše za stanovnike Bora jer su oni ti koji će osetiti nova radna mesta, bolju infrastrukturu i nove prihode u budžetu. Zajedno možemo biti ponosni na projekat Čukaru Peki jer ovde postoji depozit rude koji će biti važna tačka eksploatacije bakra i zlata u svetskim okvirima“.\nPored grinfild investicije kompanije Nevsun, projekat Čukaru Peki će značajno doprineti razvoju lokalnog sektora pružanja usluga i snabdevanja, uključivanjem srpskih dobavljača i izvođača koji ispunjavaju visoke komercijalne, tehničke i bezbednosne standarde kompanije Rakita. Osim svega navedenog, tokom perioda eksploatacije projekta Čukaru Peki, Srbija i Bor će imati direktnu korist u iznosu od okvirno 450 miliona dolara kroz poreze i rudnu rentu.\nAmbasadorka Kanade u Srbiji Kati Čaba rekla je prilikom svog obraćanja da je ponosna što je baš kanadska kompanija iza projekta Čukaru Peki.\n„Srbija ima ogroman potencijal za razvoj i otvorila je vrata za investicije. Kada pogledamo kako Nevsun posluje, možemo da se radujemo sto će Kanada pomoći razvoju u Srbiji. Kanadska rudarska industrija je poznata kao lider u razvoju standarda za zaštitu životne sredine i pruža podršku lokalnim zajednicama u kojima posluje, kao što će to raditi i kroz projekat Čukaru Peki. Uverena sam da će podrška koju Vlada Srbije pruža kompanijama koje se bave istrazivačkim radovima i rudarstvom pokazati Srbiju kao zemlju u koju treba ulagati i koja je pogodna za investicije“, rekla je Čaba.\nKompanija Rakita se pridržava visokih bezbednosnih standarda, procedura i protokola za svoje zaposlene, izvođače radova, podizvođače i partnere i posvećena je ublažavanju i remedijaciji svih uticaja na životnu sredinu tokom čitavog ciklusa ovog projekta. U toku radova na izgradnji niskopa, Rakita će preduzeti sve neophodne mere za zaštitu ljudi i životne sredine, u skladu sa uslovima koje propisuje Uprava za bezbednost i zdravlje na radu.


Konferencija YOUNG (MLADI) - Budućnost Kosova iz perspektive mladih - Vesti - EULEX - European Union Rule of Law Mission in Kosovo\nKonferencija YOUNG (MLADI) - Budućnost Kosova iz perspektive mladih\n05. juli 2019. god.\nMladi i njihovi stavovi o budućnosti Kosova bila je tema konferencije koju je organizovao EULEX 27. juna 2019. godine u Prištini, na kojoj se okupilo oko 50 mladih učesnika, uključujući predstavnike NVO-a i organizacija civilnog društva koje rade sa mladima Kosova.\nKonferencija YOUNG je pružila platformu za inkluzivni dijalog među mladima o njihovoj ulozi u kosovskom društvu, sa posebnim fokusom na omogućavanje i prepreke doprinosu mladih vladavini prava.\nŠefica EULEX-a, Alexandra Papadopoulou u svom uvodnom obraćanju napomenula je da je rad Misije duboko isprepleten sa težnjama mladih na Kosovu za lokalni sistem vladavine prava, koji je održiv i odgovoran. „Vladavina prava, kao i većina drugih oblasti dobrog upravljanja, uveliko se oslanja na adekvatan stepen uključenosti svih članova društva, posebno mladih,” rekla je Papadopoulou, dodajući: „Ne zaboravimo da vladavinu prava čine ljudi. Dakle, da bi se vladavina prava isporučila svima u praksi, od suštinske je važnosti da članovi zajednice dele zajednički osećaj identiteta, poverenja i zastupljenosti prema tim institucijama i unutar tih institucija.”\nPanelisti konferencije, raznolika grupa mladih ljudi različitih profesionalnih iskustava i iz različitih zajednica, razmenili su mišljenja o načinima stvaranja podsticajnog okruženja za učestvovanje mladih u procesima donošenja odluka i vladavini prava.\n„Biti deo procesa donošenja odluka može osnažiti mlade,“ rekla je Ljorenta Kadriu iz Radne grupe za omladinu, dok je Krenare Gaši-Krasnići iz Regionalne kancelarije za saradnju mladih pozvala učesnike da razmisle o ulozi koju mladi mogu imati u procesu donošenja odluka u kosovskom društvu i institucijama.\nPredstavnica Kosovskog omladinskog saveta, Agnesa Ćerimi je rekla: „Svakodnevno smo svedoci diskriminacije na osnovu pola, posebno diskriminacije žena u procesima donošenja odluka." Pored toga, Bljert Morina iz Centra za ravnopravnost i slobodu, usredsredivši se na prava LGBTI zajednice na Kosovu naveo je: „Mi imamo najnaprednije LGBTI zakone u regionu. Problem je u tome što se ti zakoni ne sprovode.”\nPietro Fochi, delegat Omladine Ujedinjenih nacija iz Italije, rekao je da kada ne postoji vladavina prava, nema opcija. „Moramo da izrazimo naše potrebe institucijama", naglasio je Fochi. Milica Jakovljević iz NVO-a Aktiv izjavila je da ljudi uvek govore o svojim zajednicama, a manje o svojim pravima, dok je predstavnica Inicijative mladih za ljudska prava Kosova Bješka Guri rekla da je aktivno građanstvo ključ za prevazilaženje izazova. „Da, mi smo sadašnjost i budućnost, ali smo i prošlost. Ako ne prihvatimo svoju prošlost, sadašnji izazovi se ne mogu shvatiti i prevazići,” rekla je Guri.\nPredstavnica Girls Coding Kosova, Bljerta Tači, koja se nedavno pojavila na Forbsovoj listi “30 ispod 30”, rekla je da digitalizacija pristupa informacijama vodi ka aktivnom građanstvu i osnaživanju mladih. „Ovo pruža više prostora za zagovaranje za promenu politike i uključivanje u procese donošenja odluka u javnim institucijama“, istakla je Tači.\nKonferencija je rezultirala nacrtom zaključaka i preporuka na putu napred, u cilju pretvaranja reči u dela po pitanjima kao što su povećanje doprinosa mladih vladavini prava, podsticanje aktivnog građanstva, jačanje učestvovanja mladih u procesima donošenja odluka, poboljšanje LGBTI prava, itd.


Dodik: Prvi mart je privatna svetkovina Bošnjaka u BiH | BL Portal\nSrpski član Predsjedništva ViH Milorad Dodik izjavio je za Srnu da ne postoji zakon o praznicima BiH na koji su pristala sva tri konstitutivna naroda, što znači da 1. mart nije praznik i taj dan i dalje ostaje samo privatna svetkovina Bošnjaka u BiH.\n– Prvi mart se nikada neće slaviti u Republici Srpskoj, jer je to tragično podsjećanje na dan kada je u Sarajevu napadnuto sve na šta naš narod kao i ostali polažu pravo. Prvo su nas preglasali, potom napali najvažniji nacionalni simbol i konačno ubili srpskog svata – istakao je Dodik.\n– To nam pokazuje da u Sarajevu još živi ideja da nam mogu uzeti pravo glasa, paliti zastavu i ubijati narod. Za nas 1. mart nije, niti će ikada biti datum koji se može slaviti, ali jeste datum koji će nas trajno opominjati na to šta bi bilo da se nismo izborili za Republiku Srpsku – poručio je Dodik.\nŠpirić: Danas otvorena vrata hitnom formiranju Savjeta ministara


Javni skup o ceni grejanja u Nišu\nIzvor: JužneVesti.com, 13.Sep.2017, 15:30\nKorisnici daljinskog grejanja mogu da prisustvuju skupu koji organizuje rukovodstvo Grada Niša i Toplane, koji je zakazan za četvrtak 14. septembar od 12 sati. O jednoj od najaktuelnijih tema - ceni grejanja, govoriće se u velikoj sali Skupštine Grada u Ulici Nikole Pašića.\nMesec dana pred početak grejne sezone, iz gradske vlasti su najavili “javni skup na temu donošenja odluke o ceni toplotne energije u Nišu”.\nVeć godinama ova je bolna tema za Nišlije >> Pročitaj celu vest na sajtu JužneVesti.com << koji se greju "na Toplanu", a kako je nedavno, prilikom obilaska toplovoda, rekao gradonačelnik NIša Darko Bulatović postoji mogućnost da cena grejanja bude promenjena. Prošle godine prvi čovek Niša je tvrdio da grejanje neće poskupeti, osim u slučaju da poskupe energenti.\nGradsko veće Niša danas je usvojilo odluku da i ove sezone Nišlijama koji potrošnju plaćaju na 12 rata, račun za grejanje bude podeljen na delove tako da im svakog meseca bude približno isti iznos.\nOvo je urađeno, kako su ranije kazali, da u januaru i februaru, kada se najviše troši, računi ne bi bili mnogo veći u odnosu na ostale mesece.\nPodsetimo, Udruženi pokret slobodnih stanara, udruženje koje je prvobitno i nastalo zbog problema koje su Nišlije imale sa grejanjem i Toplanom, ukazivao je na brojne nepravilnosti. Članovi su mnogo puta i protestom negodovali zbog, kako smatraju, lošeg poslovanja ovog gradskog preduzeća i nerealno visoke cene grejanja, dok su, s druge strane, gradske vlasti uveravale da se Nišlije najjeftinije greju od svih ostalih gradova u Srbiji.\nPoslednji put cena grejanja promenjena je u novembru prošle godine, kada je ona uvećana za oko 30%, zbog, kako su tada kazali, "usklađivanja sa nultom cenom" na osnovu Uredbe Vlade i metodologije za obračun cene grejanja. Početkom avgusta, menadžment Toplane razmatrao je i poskupljenje grejanja za one kojima se obračunava "po kvadratu", zbog toga što je, kako su tada rekli, prosečna potrošnja prethodne sezone bila viša.\nIzvor: JužneVesti.com, 14.Sep.2017, 14:46\nIako je na gradskom sajtu bila najavljena kao javna tribina o ceni grejanja, namera rukovodstva Toplane i Grada je zapavo bila da na skupu u sali niške Skupštine, čuju predloge o tome kako da se “pomogne” onim Nišlijama koji dobijaju enormne račune od Toplane, jer žive u energetski neefikasnim...


SL - Zvezda čeka na dozvolu za takmičenje - Sportske.net\nSL - Zvezda čeka na dozvolu za takmičenje\n06. septembar 2013.\nRukometni klub Crvena zvezda danas neće dobiti dozvolu za takmičenje u Superligi iako je početkom nedelje najavljeno da će se to dogoditi.\nPočetkom nedelje iz RK Crvena zvezda stigla je vest da će SD Crvena zvezda garantovati Rukometnom savezu Srbije za dugovanja koja crveno-beli imaju prema igračima kako bi ekipi bilo dozvoljeno da se takmiči u Superligi Srbije.\nNa sednici UO Rukometnog saveza Srbije danas će biti odlučeno ko su učesnici Superlige a među njima se, za sada, neće naći Crvena zvezda.\n"Danas usvajamo samo deo, odnosno one koji su dobili dozvolu za takmičenje. Oni kojima se dozvola izda naknadno, naknadno će i biti uvršteni. To ćemo potvrditi na elektronskoj sednici" rekao je za "Žurnal" potpredsednik UO Borislav Perović.\nTo znači da će Zvezdi biti dozvoljeno da se takmiči u ligi ali će na potvrdu morati da sačeka još neko vreme.


Zamjenik premijera i ministar rada i socijalne zaštite u Vladi Federacije BiH Vesko Drljača vodio je delegaciju Vlade na razgovorima sa penzionerima na kojima su glavne teme bile novi federalni zakon o PIO, a posebno prijedlog zakonskih izmjena koje su usvojene na prošloj sjednici Predstavničkog doma Parlamenta FBiH, a kojim se značajno povećava broj penzionera. Stavovi jedne i druge strane o ovim pitanjima nisu približeni.\n“Što se tiče našeg zahtijeva oko deset posto postignut je dogovor da se po usvajanju Zakona penzije za sve penzionere koji su penzionisani do 31.7. 1998. godine, da se penzije povećaju za deset posto. Da bude izvršen detaljan uvid u finansijsko stanje i da se vidi da li postoji sljedeća mogućnost da bude izvršeno povećanje od deset posto i penzionerima koji su penzionisani do 1998. godine”, rekao je za BHRT Omer Efendić iz Saveza udruženja penzionera Federacije BiH.\nDogovora o povećanju penzija dakle nema, a baš je to glavni uvjet koga Vlada treba da ispuni kako bi penzioneri odustali od protesta.\n“Kroz predložene izmjene i dopune zakona koje Vlada planira rečeno je da će se ići za povećanjem penzija za one kategorije penzionera koji su otišli u penziju do 1998. godine. To je stav Vlade. Ostale kategorije rješavat će se u skladu sa finansijskim mogućnostima”, prenio je penzionerima stav ministar rada i socijalne politike FBiH Vesko Drljača.\nNakon ovakvog objašnjenja jasno je da je povećanje penzija upitno i da će se do toga nastojati doći kroz izmjene zakona, što je teško očekivati da se dogodi do septembra.\nRazgovori Vlade FBiH i penzionera biće nastavljeni.\nIzvor: Vebsajt BHRT, 28.07.2017.


Ministar Delić potpisao sporazume za sufinansiranje projekata KJP „ZOI 84“: Učinit ćemo Bjelašnicu i Igman atraktivnim turističkim destinacijama | Vlada Kantona Sarajevo\nMinistar Delić potpisao sporazume za sufinansiranje projekata KJP „ZOI 84“: Učinit ćemo Bjelašnicu i Igman atraktivnim turističkim destinacijama\nMinistar privrede Kantona Sarajevo Adnan Delić potpisao je danas dva sporazuma s v.d. direktorom KJP „ZOI 84“ Jasminom Mehićem i direktoricom Zavoda za izgradnju KS Belmom Barlov koji podrazumijevaju realizaciju sufinansiranja projekata izgradnje novog vertikalnog i rekonstrukcije postojećeg sistema transporta na Bjelašnici i Igmanu, te prvu fazu izgradnje i modernizacije parking sistema, video nadzora i kontrole naplate.\n„Opredjeljenje ove Vlade je da ulaže u planine Bjelašnicu i Igman, a trenutno u KJP „ZOI 84“ imamo, osim ova dva, i druge spremne projekte koji su urađeni po savremenim metodološkim zahtjevima i zato koristim priliku da kažem da ćemo u narednom periodu imati dobre priče o ulaganju u Bjelašnicu i Igman“, kazao je ministar Delić nakon jutrošnjeg potpisivanja sporazuma. Istakao je da su ova dva projekta pripremljena u vrlo kratkom vremenu uprkos komplikovanim administrativnim procedurama, koje su posebno kompleksne kada se radi o projektima ovog tipa. Najavio je i projekte drugih javnih preduzeća iz resora privrede.\n„Imamo dosta spremnih projekata u javnim preduzećima i sa svima ćemo potpisati sporazume o sufinansiranju projekata, dijelom zbog transparentnosti trošenja javnog novca, a dijelom i da se pojača i pospješi odgovornost javnih preduzeća prema sredstvima iz Budžeta, kako bi ti projekti bili što kvalitetnije pripremljeni i implementirani“, pojasnio je ministar Delić.\nJasmin Mehić, v.d. direktor KJP „ZOI 84“ pojasnio je da projekat izgradnje novog vertikalnog i rekonstrukcija postojećeg sistema transporta na Bjelašnici podrazumijeva nabavku i instaliranje novog ski lifta na trasi BX na Bjelašnici, te zamjenu i servisiranje postojeće instalacije lifta BX.\n„Oba lifta ići će istom trasom, uporedo jedan pored drugog“, istakao je direktor Mehić i dodao: „Jedan od osnovnih razloga paralelne uspostave liftova je posjedovanje potrebnih dozvola koje ne iziskuju dodatne promjene regulacionog plana gradnje, što će ubrzati njihovu implementaciju.“\nNa ovaj način povećat će se kapacitet liftova i do tri puta, obzirom da je sadašnji lift star trideset godina, a njegov trenutni kapacitet je ispod 30 posto od projektovanog. Direktor Mehić najavio je i da će već sutra biti raspisani javni pozivi za realizaciju ova dva projekta.


Kremlj primio k znanju Obamine opaske o Putinu - 11.03.2016, Sputnik Srbija\nKremlj primio k znanju Obamine opaske o Putinu\nKremlj je pročitao intervju Baraka Obame listu „Atlantik“ i upoznao ruskog predsednika Vladimira Putina sa njegovim sadržajem, izjavio je pres-sekretar... 11.03.2016, Sputnik Srbija\n12:02 11.03.2016 (Osveženo: 11:06 13.03.2016)\nKremlj je pročitao intervju Baraka Obame listu „Atlantik“ i upoznao ruskog predsednika Vladimira Putina sa njegovim sadržajem, izjavio je pres-sekretar predsednika Dmitrij Peskov.\nObama: Putin besprekorno učtiv i veoma otvoren\n11 Mart 2016, 08:01\nU Kremlju su saopštili da su predsednika Rusije Vladimira Putina upoznali sa intervjuom Baraka Obame u kojem je on koristio dvosmislene iskaze o ruskom lideru: „prijatan“, „tačan“, „ne utiče na međunarodne događaje“. Prema rečima pres-sekretara predsednika Rusije u Kremlju su sve reči američkog predsednika primljene k znanju.\nPres-sekretar predsednika Rusije Dmitrij Peskov potvrdio je da Vladimira Putina obavezno izveštavaju o svim važnim izjavama prvih lica vodećih svetskih država. S tim u vezi, ruski predsednik je bio upoznat sa izjavom Baraka Obame koja se čula u razgovoru sa novinarima lista „Atlantik“ .\nPeskov nije saopštio kakva će konkretna reakcija ruskog predsednika uslediti na ovaj intervju, ali je naglasio da je sve što je rečeno bilo „uzeto u obzir“.\nBarak Obama je u intervjuu izjavio da je Putin zainteresovan za partnerstvo sa SAD, jer „nije toliko glup“. Američki lider je dodao i da se Putin ne može videti „ni na jednom sastanku gde se formira dnevni red“. Obama je sa podsmehom primetio da je na sastancima sa njim Putinom bio „naglašeno prijatan“, „otvoren“ i ne dozvoljava da ga čeka dva sata.\nAmerički lider je naglasio da Putin razume ulogu Rusije u svetu i shvata da ga ni invazija Krima, ni podrška Bašara el Asada ne prave svetskim igračem.


Đurić: Priština prokockala status miljenika Brisela - 14.07.2015, Sputnik Srbija\nĐurić: Priština prokockala status miljenika Brisela\nDirektor Kancelarije za KiM Marko Đurić izjavio je danas da, iako u ovom trenutku ima dosta problema u implementaciji dogovorenog tokom briselskog dijaloga... 14.07.2015, Sputnik Srbija\n10:50 14.07.2015 (Osveženo: 16:19 05.10.2015)\nDirektor Kancelarije za KiM Marko Đurić izjavio je danas da, iako u ovom trenutku ima dosta problema u implementaciji dogovorenog tokom briselskog dijaloga, Beograd nastavlja aktivnosti u okviru procesa normalizacije odnosa sa Prištinom, i najavio da će u već u sredu u Briselu učestvovati na sastancima o sprovođenju do sada postignutih dogovora.\nĐurić je u intervjuu Tanjugu rekao da je Priština politikom opstruiranja i stalnog odugovlačenja sprovođenja ključnih elemenata Prvog briselskog sporazuma praktično prokockala ekskluzivni status miljenika Brisela.\nBeograd i Priština polovinom jula ponovo u Briselu?\n2 Jul 2015, 21:10\n„Čini se da se prvi put od početka pregovaračkog procesa, iako jednostrano proglašenu nezavisnost Kosova priznaju neke od najuticajnijih članica EU, teret i stigma kočničara procesa normalizacije odnosa nedvosmisleno prebacuje na Prištinu“ dodao je Đurić.\nUpitan kada bi u dijalogu Beograda i Prištine mogla biti održana sledeća runda razgovora na premijerskom nivou, Đurić je rekao da je kao i mnogo puta do sada na potezu Priština, ali da je novina to što je predstavnicima Prištine u Briselu ovoga puta jasno stavljeno do znanja da posledice zbog njihovog taktiziranja i odugovlačenja ne može da snosi Beograd i proces evrointegracija Srbije.\n„Beograd je spreman da koliko sutra nastavi tamo gde se stalo u poslednjoj rundi dijaloga na premijerskom nivou, privede kraju i formalizuje dogovore o telekomunikacijama i, nama najvažnijem pitanju, Zajednici srpskih opština“, rekao je on.\nKako je objasnio, termini sastanaka određuju se u Briselu, „ali je i na terenu potrebno privoleti Prištinu da sprovede ono što je do sada dogovoreno, kako bismo imali razumnu dinamiku u procesu normalizacije odnosa, ali i procesu evrointegracija“.


Vesić odgovorio na optužbe predsednika sindikata Sloga - Infobrif\nVesić odgovorio na optužbe predsednika sindikata Sloga\nObjavljeno 24.02.2019. u 21:49\nBEOGRAD – Član Predsedništva SNS Goran Vesić izjavio je večeras povodom saopštenja sindikata „Sloga“ da predsednik tog sindikata Željko Veselinović govori ono što misle Ðilas, Jeremić, Obradović.\n„Veselinović je poznat kao neka vrsta portparola Dragana Ðilasa. Ono što Dragan Ðilas ne sme da kaže u javnosti to govori Veselinović. On je očigledno u tom savezu marioneta koja služi da bi govorio najružnije i najgadnije stvari koje niko drugi ne sme da kaže“, rekao je Vesić na Studiju B, podsećajući šta je govorio o romima ili premijerki.\nSindikat sloga je ranije danas u saopštenju optužio Vesića da je za incident u tunelu kriv on, a ne oni koji su napali radnike Gradske čistoće, jer ih je poslao da uklone smeće.\nPrema rečima Vesića, posmatrati Veselinovića izvan Ðilasa je apsolutno nekorektno.\n„Ono što izjavi Veselinović to misli Ðilas, i Vuk Jeremić i Boško Obradović“, kaže Vesić.\nPrema njegovim rečima, Veselinović nije ni dovoljno pametan, niti on može sam takve stvari da smisili.\n„On je tu da izgovara prljave stvari, vređa druge ljude, da obavi prljavi posao koji čak ni Dragan Ðilas ne želi da obavi“, naveo je Vesić.\nOn je istakao i da Savez za Srbiju i Dragan Ðilas nemaju svoju politiku i da je zato njihova politika nasilje, kao i da se na njihovom udaru nalaze svi koji ne misle kao oni.\n„Ðilasu, Jeremiću i Obradoviću smetaju svi koji se ne slažu sa njihovim mišljenjem. Njihova politika je nasilje i netolerancija i zato su se našli na udaru radnici Gradske čistoće, sutra na udaru može da se nađe bilo ko drugi, svako ko ne misli kao oni“, rekao je Vesić.\nOn je naveo da su juče to bili radnici Gradske čistoće, a pre toga, kako je podsetio, premijerka, predsednica skupštine, novinarke…, pa se pretilo vešanjem Vučiću na Terazijama, pa su se nosila vešala na protestima.\nVesić je ocenio da se Ðilas tako ponašao i dok je bio gradonačelnik Beograda.\n„Politika Dragana Ðilasa uvek je bila nasilje, jer kad nemate politiku i nemate šta da ponudite drugo, onda mu ostaje nasilje“, rekao je on.\nČlan Predsedništva SNSGoran VesićOptužbeSindikat SlogaŽeljko Veselinović\nVeći trošak za turiste – Venecija uvodi taksu za posetioce\nVojni invalid predao Vučiću pismo svoje supruge (FOTO)


Amerika uvela nove sankcije Venecueli - Sputnjik Srbija\n18:41 19 Oktobar 2020\n19:05 22.09.2020 Preuzmite kraći link\nUprava za kontrolu stranih aktiva Ministarstva finansija SAD uvrstila je na sankcioni spisak pet državljana Venecuele, navodi se u saopštenju objavljenom na sajtu uprave.\nKako se navodi, „na sankcioni spisak je uvršteno pet ključnih figura koje su pomagale nezakonitom režimu predsednika Venecuele Nikolasa Madura da potkopa demokratiju u zemlji“.\nIstiče se da su ta lica „delovala u okviru široke šeme za manipulisanje parlamentarnim izborima koji će se održati u decembru 2020. godine“.\n„SAD će i dalje težiti ka tome da Madurov režim i njegove pristalice odgovaraju za nedopustivu korupciju i da garantuju narodu Venecuele slobodne i poštene izbore, kakve zaslužuju“, rekao je ministar finansija Stiven Mnučin.\nUključivanje na sankcioni spisak označava zamrzavanje imovine u SAD i zabranu američkim građanima ili kompanijama da posluju sa sankcionisanim licima.\nAmerika: Sankcije Iranu i Maduru zbog saradnje s Teheranom\nPentagon: Rusija održava Madura na vlasti\nZaharova: Amerika sankcijama protiv Venecuele blokirala više od 116 milijardi dolara\nsankcije, SAD, Venecuela


PROAKTIV ORGANIZOVAO EU INFO DANE U NIŠU I SVRLJIGU | Proaktiv\nPROAKTIV ORGANIZOVAO EU INFO DANE U NIŠU I SVRLJIGU\nSubmitted by proadmin on Tue, 07/24/2018 - 13:49\nU okviru “Paketa usluga za mlade – Za uspešnu tranziciju iz obrazovanja u svet rada”, partnerske organizacije na ovom projektu, Edukativni centar Kruševac (ECK) i niški PROAKTIV, organizuju EU INFO DAN-e. Kroz direktnu komunikaciju sa građanima, cilj je usmeravanja pažnje šire javnosti na teme koje su bitne za mlade i zapošljavanje, u kontekstu evropskih integracija Srbije. EU INFO DANI se realizuju na teritoriji Rasinskog i Nišavskog okruga.\nInteraktivna prezentacija evropskih programa edukativne mobilnosti mladih, uz podelu promotivnog materijala, organizovana je 18. jula u prostorijama opštine Svrljig. Prema rečima učesnika EU INFO DAN-a, mladi u manjim sredinama, izvan većih gradova, nedovoljno su informisani o evropskim programima edukativne mobilnosti, počev od načina prijavljivanja, preko širokog spektra mogućnosti, dostupnosti novih veština i znanja, do prilika koje mogu ostvariti učešćem na treninzima, obukama, razmenama i kampovima. U toku INFO DAN-a, prikazan je i kratak promotivni film u kome mladi (učesnici različitih evropskih programa) prenose svoja iskustva. Najzanimljiviji momenat je poseta volontera iz evropskih zemalja gde su mladi imali prilike da ih ugoste i razgovaraju sa njima o njihovom školskom sistemu, načinu zapošljavanja i koji su to novi trendovi koji ih prate. Takođe su gosti ove sesije bili korisnici pomenutih programa, pa smo medju prisutne imali bivše EVS volontere, mlade koji su bili na različitim omladinskim razmenama, treninzima i kampovima. Oni su ispričali šta su to naučili i koliko im je bilo korisno kasnije.\nU okviru EU INFO DAN-a u Nišu, u saradnji sa EU info point-om su takođe predstavljeni evropski programi edukativne mobilnosti mladih. Kroz prezentaciju, promotivni materijal, razgovor sa predstavnicima organizacija koje se bave ovim programima i mladima koji su učestvovali, mlade Nišlije i Nišlijke su informisani o mogućnostima koje pružaju ovi programi, kao i načinu prijavljivanja. Kratak promotivni film u kome mladi, učesnici različitih evropskih programa edukativne mobilnosti, prenose svoja iskustva i utiske sa trening kurseva, razmena i Evropskog volonterskog servisa (EVS) i govore o stečenim znanjima, veštinama i kontaktima bitnim za nastavak školovanja i zaposlenje, sledio je nakon prezentacije, a potom je najveći utisak bilo neformalno druženje sa volonterima iz Francuske, Holandije i Španije. Njihovi domaćini, predstavnici Grupe Kobra su objasnili zašto je edukativna mobilnost bitna, a Mina Stefanović, koja je studirala u Evropi i bila praktikant, podelila je svoje iskustvo i divan projekat Route 60+ - Evropske priče za bolju budućnost. Na taj način, kroz svojevrsnu vršnjačku edukaciju, zainteresovani su u toku INFO DAN-a bili u prilici da otklone različite nedoumice u vezi sa ovim programima i saznaju kako žive mladi u Evropskoj uniji.\nRad Edukativnog centra Kruševac kao nosioca projekta podržava Švedska, u okviru programa Beogradske otvorene škole „Civilno društvo za unapređenje pristupanja Srbije Evropskoj uniji“.


Održan tradicionalni susret dva Zvornika na mostu\nNavigacija:Početna/Vesti/Održan tradicionalni susret dva Zvornika na mostu\nObjavio Opština Mali Zvornik|2019-08-06T10:11:21+02:006 avgusta, 2019|Vesti|0 komentara\nMali Zvornik, 06.08.2019. godine\nTradicionalni, 10. po redu, susret Malozvorničana i Zvorničana na mostu Kralja Aleksandra I Karađorđevića “Ljudi i mostovi“ održan je u nedelju, 04. avgusta, u podne. Jubilarna manifestacija, pod pokroviteljstvom opštine Mali Zvornik i grada Zvornika, kojom susedi ukazuju na suživot i neraskidive veze koje ih spajaju, protekla je u znaku vesti o početku obnove starog pešačkog mosta na Drini.\nSusret komšija počeo je uobičajenim rukovanjem čelnika dva mesta, koji su tom prilikom razmenili prigodne poklone, kao simbol međusobnog uvažavanja i saradnje na dobrobit lokalnih zajednica koje predstavljaju.\nObraćajući se okupljenim meštanima i predstavnicima medija, gradonačelnik Zvornika Zoran Stevanović najavio je da će za osam dana početi radovi na rekonstrukciji mosta, za šta je Vlada Srbije izdvojila 600.000 evra.\nOn je rekao da očekuje da će most izgledati impozantno kada bude završen, jer je u planu izrada posebne rasvete i dekoracije, koja treba da doprinese njegovoj lepoti i prepoznatljivosti.\nPredsednik opštine Mali Zvornik Zoran Jevtić rekao je da je predstojeća obnova mosta od velikog značaja za oba naselja i da je dobro što Srbija ide putem ekonomskog razvoja i napretka i što može da finansijski pomaže projekte kao što je ovaj.\nOrganizator manifestacije, Turistička organizacija grada Zvornika, u saradnji sa Bibliotekom „17. septembar“ iz Malog Zvornika, na štandovima postavljenim na mostu, i ovog puta, tokom susreta promovisala je bogatu turističku ponudu dve opštine, sa akcentom na prezentaciji lokalne gastronomije, suvenira i domaće radinosti.\nU završnici tradicionalnog skupa na sredini mosta održan je prigodan kulturno – umetnički program, u okviru kojeg su nastupili članovi dečjeg ansambla folklorne sekcije malozvorničke biblioteke i Folklorne grupe „Sveti Sava“ iz Zvornika.\nPolaganje venca na mesto stradanja sportiste Andreja Beuca iz Slovenije, koji je 2016. godine izgubio život prilikom skoka sa mosta u reku, ovog puta obavljeno je neposredno pred početak manifestacije.


PREDLOG ZAKONA O IZMJENAMA I DOPUNAMA CARINSKOG ZAKONA: Izmjenama Zakona vrši se dalja harmonizacija sa evropskim carinskim zakonodavstvom, jer Crna Gora prije zatvaranja poglavlja koje se odnosi na carinsku uniju mora imati implementiran Novi kompjuterizovani tranzitni sistem\nUsvajanje Predloga zakona o izmjenama i dopunama Carinskog zakona, omogućiće ubrzanje carinskih procedura i pojednostavljenje formalnosti prilikom podnošenja dokumenata za carinjenje robe, što će u krajnjem rezultirati smanjenjem troškova poslovanja lica koja se bave uvozom robe, ocijenio je Novo Radović, generalni direktor Direktorata za poreski i carinski sistem.\nOn je ukazao da se izmjenama Zakona vrši dalja harmonizacija sa evropskim carinskim zakonodavstvom, te da Crna Gora prije zatvaranja poglavlja koje se odnosi na carinsku uniju mora imati implementiran Novi kompjuterizovani tranzitni sistem.\nZakonom se vrši dalja harmonizacija sa evropskim carinskim zakonodavstvom, u cilju stvaranja uslova za pristupanje Konvenciji o zajedničkom tranzitu i Konvenciji o olakšicama u trgovini robom, kojima se propisuju mjere za pojednostavljenje formalnosti u trgovini robom.\nPrimjena navedenih konvencija je jedan od preduslova za pristupanje Evropskoj uniji (EU), a u cilju njihove implementacije neophodno je preduzeti određene mjere na normativnom, kadrovskom i informatičkom planu. Usvajanjem predloženih izmjena (normativni plan) stvoriće se uslovi za realizaciju preostalih mjera neophodnih za implementaciju navedenih konvencija.\nUsvajanje navedenih konvencija predstavlja jedan od bitnih koraka za implementaciju Novog kompjuterizovanog tranzitnog sistema (NCTS). Ovaj sistem predstavlja informatički alat koji upravlja i kontroliše tranzitni sistem i zasniva se na elektronskoj obradi podataka. Napominjem da su sve zemlje kandidati prije zatvaranja poglavlja koje se odnosi na carinsku uniju morale imati implementiran NCTS.\nOsim navedenog, Zakonom se stvaraju pretpostavke za punu implementaciju evropskih standarda koji se odnose na institut ovlašćenog privrednog subjekta. Privredni subjekti koji ispune uslove za dobijanje ovog statusa imaće pravo da sprovode carinske postupke na pojednostavljen način.\nImajući u vidu da se novim propisom stvaraju uslovi za olakšanje međunarodne trgovine, isti će pozitivno uticati na pravna i fizička lica koja se bave spoljnotrgovinskim poslovanjem, na način što će doći do ubrzanja carinskih procedura, pojednostavljenja formalnosti prilikom podnošenja dokumenata za carinjenje robe, što će u krajnjem rezultirati smanjenjem troškova poslovanja lica koja se bave uvozom robe.\nIstovremeno, uključenjem u evropski tranzitni sistem doći će do ubrzanja prometa na granici, a carinska služba će dobiti bolji nadzor i uvid nad kretanjem pošiljki, što će doprinijeti smanjenju broja carinskih barijera u poslovanju.\nCarinsko zakonodavstvo Crne Gore je u najvećoj mjeri usaglašeno sa pravnom tekovinom, a naročito propisi koji se odnose na carinsku tarifu, carinska oslobođenja i zaštitu intelektualne svojine na granici. Ministarstvo finansija prati dinamiku izmjene carinskih propisa na nivou EU i u skladu sa istom vrši reformu svog zakonodavstva radi primjene evropskih standarda u ovoj oblasti.\nOsnovni izazov u ovoj oblasti predstavlja implementacija IT sistema na nacionalnom nivou. Imajući u vidu činjenicu da se radi o finansijski zahtjevnim projektima za čiju implementaciju je potreban duži vremenski period, uspostavljanje istih će se vršiti uz pomoć i podršku Evropske komisije.\nIZVOR: Vebsajt CdM, 16.10.2017.


Igor Conić, 12.09.2018. 0 1 min za čitanje\nNovo mesto za kupovinu u srcu Srbije otvara se u maju 2019. godine na 7.000 m2 sa najmanje 28 lokala.\nPrivredno društvo “Barmilton Properties” iz Beograda započeo je proces ishodovanja građevinske dozvole za izgradnju ovog projekta u Gornjem Milanovcu. Brendiran tržišni naziv “Shop park” biće sinonim za razvijanje ovog retail parka.\nPrema raspoloživim podacima “Shop park” će se prostirati na oko 7.000 m2 bruto kvadrata i imaće 200 parking mesta. Za sada je predviđeno da se tržištu ponudi minimalno 28 lokala, piše REBEC.\nShop park je pozicionirana uz magistralni put E 763 i kraj reke Despotovice\nBarmilton Properties započeo je proces ishodovanja građevinske dozvole za izgradnju ovog projekta.\nLokacija “Shop park”-a sa jedne strane je pozicionirana uz magistralni put E 763 a sa druge strane orijentisana ka gradskom šetalištu uz reku Despotovicu. U postojećem urbanizovanom bloku, sva je prilika da će ovaj projekat sa svojim položajem i budućim sadržajima, biti opšte prepoznatljiv i privlačan za sve koji gravitiraju gornjomilanovačkim kraju.\nOno što će “Shop park” sem svog koncepta ponuditi retail tržištu tog dela Srbije to su i dva zakupca iz Turske. To su zakupci iz fashion kategorije koji će na ovaj način najverovatnije, osvajanje retail tržišta Srbije krenuti iz Gornjeg MIlanovca i sa ovog projekta.\nShop park će se prostirati na oko 7.000 m2 kvadrta i imaće 200 parking mesta\nNa sajtu tržnog centra može se videti informacija da je otvaranje predviđeno za maj 2019.\nNiče tržni centar BW Galerija od 300.000 kvadrata\n#Barmilton Properties #gornji milanovac #Shop park #shoping centar #trzni centar


Već u maju smo imali tropske noći, kakvo nas leto čeka\nNaslovna Info Vremenska prognoza Već u maju smo imali tropske noći, kakvo nas leto čeka\nFoto: Miroslav Pejakov\nU Kraljevu je, sa 25 stepeni, prošle nedelje zabeležena prva tropska noć ove godine. Direktor Republičkog hidrometeorološkog zavoda Jugoslav Nikolić naveo je da tropske noći nisu toliko česte u ovom periodu godine.\n„Imali smo neke najave od Svetske meteorološke organizacije, odnosno postoje spekulacije o predstojećem najtoplijem letu, što, moram da kažem, nije baš najtačnija informacija. Na osnovu trenutnih analiza, sve te analize upućuju da ćemo imati nešto toplije leto sa temperaturama nešto višim od proseka, čak do dva stepena višim od proseka i sumu padavina nešto nižom od uobičajene. Očekuju se neke količine padavina od 120 do 240 milimetara u nižim predelima“, rekao je Jugoslav Nikolić tokom gostovanja u Jutarnjem programu RTS-a.\n„Ove godine ne očekujemo to najtoplije leto i pored svih najava, jer imamo i neke druge prognoze vezane za stanje koje se naziva severnoatlantska oscilacija. To znači da ne možemo očekivati tako ekstremnu situaciju vezanu za nastupajuće leto, jer te analize na osnovu kojih je Svetska meteorološka organizacija dala neku najavu obuhvataju prognostičke ansamble iz evropskog centra u Redingu koji je u tu analizu uključio i maj, koji nije letnji mesec. Dakle, letnji meseci su jun, jul i avgust i tek predstoji analiza i najava za nastupajuće leto“, kazao je Nikolić.\n„Veštački uticaj na vreme se upravo zasniva na veštačkom ubacivanju takozvanih aerosolnih čestica u oblačne zone. Tih čestica u prirodnim uslovima ima prilično malo. Stimulacija padavina i sprečavanje grada upravo se vrši modifikacijom oblaka, ubacivanjem tih čestica. U ovim uslovima taj broj prisutnih čestica od aviona i drugog saobraćaja je smanjen u atmosferi, što svakako utiče na intenzitet stvaranja i oblačnih sistema i procesa u atmosferi i pojava iz oblaka“, naveo je direktor RHMZ-a.\nJugoslav Nikolić je naveo da je RHMZ redovno radio tokom trajanja vanrednog stanja.\n„Organizovali smo tako da jedan deo jeste radio od kuće, ali jedan deo je morao da dolazi na posao uz strogo poštovanje svih preventivnih mera koje je donela država“, naveo je Nikolić i dodao da je, uprkos vanrednom stanju, sistem za odbranu od grada aktiviran u roku, 15. aprila.\nPrethodni tekstTinejdžer odbio da proda sajt za 8 miliona dolara\nSledeći tekstŠušnica: O vanrednom stanju, pomoći stanovništvu, projektima, planovima (VIDEO)\nSrpski dečaci su šampioni Evrope!


Ana Brnabić za Gardijan: “neću da me upamte samo kao gej premijerku” – Balkanekspresrb.rs\n“Srbija se mijenja i to brzo, može da se kaže da sam ja deo te promene, ali ne želim da budem označena kao ‘gej premijerka Srbije’. Poruka koju treba da pošaljemo jeste poruka koja se odnosi na sposobnost, profesionalizam i pouzdanost”, kazala je Brnabićeva.\n“Gardijan” navodi da je ona “posvećena promeni imena i realnosti Srbije” i da “radi iscrpljujuće sa velikim mladim timom na administrativnim reformama u sklopu priprema za članstvo u EU koje treba da uslijedi na kraju”.\n“Znam da je to jedna od percepcija i shvatam da su stavovi različiti u različitim delovima Srbije. Ali, neki novinari su bili i u selu u centralnoj Srbiji iz kojeg potiče deo moje porodice. Videli su grupu ljudi koji su pili pivo ispred lokalne radnje i upitali ih za mene i oni su odgovorili: ‘U ovom delu Srbije gajimo maline, gajimo voće i povrće, ne gajimo diskriminaciju”, rekla je predsednica Vlade Srbije.\n“Gardijan” navodi da “oni koji je klevetaju, a ona sama priznaje da neki od srpskih medija umeju da budu brutalni, tvrde da je njeno seksualno opredjeljenje osmišljeno da sakriju istinu da predsednik Srbije Aleksandar Vučić i dalje vodi zemlju, kao i da je reč o autoritarnoj, korumpiranoj i etnički podijeljenoj zemlji”.\nOsim toga, oni tu pišu i da je da je “Vučić, koji je karijeru počeo kao ekstremnodesničarski ministar informisanja u eri Slobodana Miloševića, odlučan da pokaže Zapadu da se Srbija mijenja i poboljšava svoje šanse za članstvom u EU”.\nNavodi se da “Brnabićeva insistira na tome da predsednik ni u kom slučaju nije neko ko upravlja svakim detaljem i kaže da joj je on uputio samo okvirni savet da se ‘fokusira na ograničen broj pitanja, da ne širi previše delokrug, da izbegava besmislene sastanke i ostavi vremena za razmišljanje i brzo djelovanje”.\nNavodi se da je ona isticala da je strateški cilj Srbije članstvo u EU, ali da to ne zahtjeva napuštanje tradicionalnog prijateljstva sa Rusijom.\n“Bez ikakve sumnje, EU je ono ka čemu smo krenuli. Naš odnos sa Rusijom je dubok, istorijski je dubok, u našoj je tradiciji i našoj vjeri… Nikada od nas nije traženo da biramo ‘ili-ili'”, rekla je Brnabićeva.\nPrema riječima Ane Brnabić, istraživanja javnog mnjenja pokazuju da podršku za oporavak, kao i da je mnogo Srba prepoznalo da su reforme potrebne za ulazak u EU neophodne.\n“Gardijan” zaključuje da je “još rano za procene i da bi Brnabićeva mogla i da ne uspe da promeni Srbiju, ali u ovom trenutku to je eksperiment koji vrijedi gledati”.(Agencije)♦\nTagsAna Brnabić Gardijan\nSlučaj optuženih radikala za nepoštovanje suda: Hag traži transkripte i video o nihovom saslušanju u Beogradu


Moderna Kazablanka - san svakog putnika | Supernova Krstarenje\nZa Kazablanku smo svi čuli najviše zahvaljujući istoimenom, čuvenom crno-belom filmu, sa još čuvenijim Hemfrijem Bogartom u glavnoj ulozi. Iako je atmosfera filma ratna i malo Kazablankinih čari stavlja u prvi plan, zahvaljujući ovom filmu, Kazablanka, pored samog Marakeša, predstavlja jednu od destinacija koja se ne preskače jednom kad se nađete u Maroku.\nPutovanje u Maroko samo po sebi je magično i teško opisivo rečima, ali zato ćemo probati da vam približimo jedan od njegovih najmodernijih centara, čarobnu Kazablanku, mesto odigravanja jednog od kultnih klasika sedme umetnosti i mesto gde će stvarno okusiti ukus Maroka.\nDžamija Hasana II nasuprot evropskoj arhitekturi\nKada je u pitanju Maroko putovanje u Kazablanku se često nalazi u ponudi brojnih turističkih agencija, najčešće u formi proputovanja, ili kao jedna od propratnih luka ako ste se odlučili za krstarenje. Kazablanka je poznata po tome što ima nešto moderniji šarm od većine marokanskih gradova, na čemu pre svega može da zahvali većinski evropskoj arhitekturi.\nMeđutim, postoji jedna građevina koja posebno štrči u odnosu na sve prisutne evropske stilove, a to je čuvena džamija Hasana II. Nalazi se na severnoj strani grada i slobodno se može reći da svojoj veličinom i velelepnošću u svakom smislu dominira njime. Završena 1993. godine, ova džamija je danas druga najveća na svetu.\nNalazi se na površini od neverovatna 2 hektara i krasi je najviši minaret na svetu, visine 200 metara. Ova džamija može da primi 25 hiljada vernika, a dvorište čak 80, međutim, ono što je posebno čini gizdavom jesu ornameniti kojima je ukrašena celom površinom. Lokacija na kojoj se nalazi doprinosi dramatičnom utisku, jer se nalazi tik uz more, na stenovitoj obali zaliva.\nDobra vest je da je mogu posetiti i turisti drugih veroispovesti preko vođenih tura, nekoliko puta u toku dana, što vam i mi svesrdno preporučujemo jednom kad se nađete u Kazablanki.\nStar grad - medina Kazablanke\nKada je u pitannju Kazablanka Maroko je možda ne ističe kao mesto gde medina nešto posebno istaknuta, štaviše, mnogo je manja nego u ostalim marokanskim gradovima, ali prednost je što je samim tim mnogo jednostavnija za snalaženje, i dovoljno šarmantna da je uzmete u obzir.\nMedina, ili stari grad Kazablanke, možda nema egzotičnu atmosferu poput medina u Fesu ili Marakešu, ali njene uličice nalik lavirintu i dalje ostavljaju bezbroj mogućnosti za istraživanje. Ovde ćete naići na autentične zanatlije i prodavce kako prodaju svoju robu, pružajući vam jedinstvenu priliku da zaista vidite kako izgleda pravi život u ovom gradu i njegovim naseljima. Medina je posebno zanimljiva po tome što u njenom južnom delu možete videti veliki broj manjih hramova, specifičnih po tome što datiraju iz vremena dinastije Almoravida.\nKatedrala Svetog Srca - zaostavština francuske prevlasti\nOva graciozna katedrala je podignuta početkom 20 veka, uoči prvog svetskog rata, i predstavlja harmoničan blend evropskog i maronaskog stila, ozvaničen kao neo gotika.\nPodignuta je od strane francuskog arhitekte u vreme pre nego što je Maroko dobio nezavisnost.\nDanas je se katedrala nalazi u ozbiljnom procesu restauracije, budući da je poslednjih decenija nažalost zanemarena. Ipak, i pored toga je i dalje veoma upečatljiva i lepa, a ako imate sreće. čuvari vas možda puste da je osmotrite iznutra. U blizini ove crkve, nalazi se još jedna, Notre Dame de Lourdes, poznata po svom ogromnom staklenom prozoru koji se prostire na više od 800 kvadratnih metara.\nGlamurozni Korniš za glamurozne goste\nKada je u pitanju Maroko Kazablanka možda nije toliko egzotična i tradicionalna u svojoj biti, ali svakako ima nešto što žele svi oni koji vole da budu primećeni - luksuznu gradksu četvrt po imenu Korniš. Nalazi se u delu grada pod nazivom Ain Diab, gde je veći deo obale posvećen luksuznim restoranima i hotelima.\nTokom dana, na raspolaganju su vam prelepe, dugačke peščane plaže, savršene za poklonike sunca i tamnog tena, ali i promenada kojom možete prošetati, i osetiti sve čari luksuzne i moderne Kazablanke.\nOva četvrt takođe privlači i one koji žele da se odmore od brze svakodnevnice, pa ako vas interesuje Kazablanka letovanje je takođe jedan lep povod za posetu ovom marokanskom gradu.\nKao najveći grad u Maroku, može se reći da je Kazablanka praktično nezaobilazna prilikom posete Maroku, mi vam je svesrdno preporučujemo kao obaveznu stanicu prilikom našeg Jesenjeg Fada na zapadnom Mediteranu, krstarenju iz snova za sve ljubitelje mediteranske arhitekture i kulture, gde se na našu agenciju bez problema možete osloniti za potpun ugođaj.


I „Radosno detinjstvo“ na spisku za isključenje vode\nDanas\t23.05.2012 22:00\nJavno komunalno preduzeće Vodovod i kanaliacija juče je podelilo poslednje opomene, a od sutra će početi isključivanje vodovodne mreže velikih dužnika među poslovnim potrošačima.\nBez vode će, kažu iz tog preduzeća, ostati svi poslovni potrošači koji su ignorisali opomene i koji nisu izmirili svoja dugovanja, iako im je rok za plaćanje istekao pre dve nedelje. Dug poslovnih potrošača prema našem preduzeću je narastao na oko 200 miliona dinara, što je iznos sa kojim je moguće završiti gradnju kanalizacije u Kaću ili rekonstruisati mrežu u nekoliko gradskih ulica, kažu u Vodovodu i kanalizaciji, dodajući da su prvi na listi za isključenja PU „Radosno detinjstvo“, Neimar, hotel „Sajam“, Dnevnik, Spens i hotel „Park“. A sa problemom naplate svojih usluga od poslovnih korisnika suočava se i JKP Čistoća, što za posledicu, kako kažu, ima otežano poslovanje tog preduzeća. Među najvećim dužnicima tom preduzeću nalaze se Spens, Gradsko zelenilo, „Radosno detinjstvo“ i hotel „Park“, s pojedinačnim dugovanjima od četiri miliona, do iznad 23 miliona dinara, a na spisku je i još nekoliko desetina novosadskih preduzeća.Izvor\nAnonymous1. Pa majmuni jedni nisu dugovi radosnog detinjstva veliki nego je voda skupa pa ne moze da se plati zbog finansiranja bande lopovske iz javnih preduzeca i preko dece gaze SRAMOTA


Uhapšen zbog ilegalnog oružja i izazivanja opasnosti\nBeta 28. jula 2015. 14:05\nPolicija u Vrbasu uhapsila je S.L. (42) zbog nedozvoljenog posedovanja oružja i izazivanja opšte opasnosti, a u akciji je zaplenjeno više komada naoružanja i municije, saopštilo je danas Ministarstvo unutrašnjih poslova Srbije.\nU saopštenju se navodi da je hapšenju prethodila prijava žitelja jednog mesta u toj opštini da mu je u letnju kuhinju, u kojoj se nalazila njegova maloletna ćerka, uleteo metak.\nPolicija je nakon uviđaja pronašla projektil za koji se sumnja da je ispaljen iz automatskog oružja.\nOperativnim radom, policija je iste večeri identifikovala i pronašla osumnjičenog, u čijoj je kući pronađeno tri pištolja, od kojih je jedan automatski pištolj škorpion sa dva okvira, vazdušna i lovačka puška i gotovo 700 komada različite municije.\nUhapšenom je određeno zadržavanje do 48 sati, nakon čega će biti odveden na saslušanje nadležnom sudiji za prethodni postupak.


28.12.2021 u 11:37\nTim ne igra na Australijan openu\nAustrijski teniser Dominik Tim saopštio je danas da neće nastupati na Australijan openu, kao i da će se krajem januara vratiti na terene, posle sedmomesečne pauze zbog povrede. „Kao što znate, vratio sam se kući u Austriju, da se oporavim nakon napornih treninga, koje sam imao u Dubaiju i malog nazadovanja u pripremama. Sada se ponovo osećam dobro, moj zglob je u dobrom stanju i treniram normalno sa veoma dobrim intenzitetom”, napisao je Tim na svom Tviter nalogu, a prenosi Beta. Tim, trenutno 15. teniser na ATP listi, nije igrao od 22. juna i turnira na Majorki, kada je zbog povrede zgloba morao da preda meč osmine finala. Šampion Ju-Es opena iz 2020. godine dodao je da će prvi nastup posle povrede imati krajem januara na turniru u argentinskoj Kordobi. „Počeću svoju sezonu u\n03.11.2021 u 09:45\nBEČ – Najbolji teniser Austrije Dominik Tim se vakcinisao protiv korona virusa čime je okončana debata o njegovom vakcinalnom statusu. Kako je saopštio, primio je prvu dozu vakcine, javlja Tanjug. Tim je ranije kazao da želi da sačeka na novu vakcinu „Novavaks”, koja je napravljena na tradicionalni način, sa umrtvljenim virusom. Pošto ta vakcina još dugo neće dobiti odobrenje Evropske agencije za lekove Tim se odlučio da ne čeka više, već da se vakciniše postojećim vakcinama. Naime, on želi da, nakon duže pauze zbog povrede, ponovo izađe na teniski teren i učestvuje na Australijan openu, za koji mora u potpunosti biti imunizovan najkasnije do 26. novembra. Nakon što je objavio da nije još vakcinisan Tim je bio izložen brojnim kritikama, a među kritičarima bili su i\nBEČ - Najbolji teniser Austrije Dominik Tim ne može uživo da prati ATP turnir koji se trenutno održava u Beču zato što nije vakcinisan protiv korona virusa. Tim, koji je od juna povređen, radi na povratku na teren, i u međuvremenu počeo je da trenira sa loptom i reketom. Međutim, ne može da uđe, kao gledalac, u bečku dvoranu „Štathal”, gde mu igraju brojni teniski rivali, i to na turnir koji je on pobedio 2019.godine. Naime, na turniru, za publiku se primenjuje takozvano „2G” pravilo po kome u halu mogu da uđu samo vakcinisani ili izlečeni od kovida-19. Igračima i njihovim trenerima je, za učešće, potreban negativan PCR test, prenosi Tanjug. Tim je pre par nedelja saopštio da još nije vakcinisan korona virusa, da čeka na vakcinu „Novavaks”, koja još nije dobila odobrenje za\n19.11.2020 u 17:04\nLONDON - Ruski teniser Aleksandar Rubljov pobedio je danas Dominka Tima 6:2, 7:5 u poslednjem kolu grupne faze ATP finalu u Londonu. Rus je nastup u Londonu završio sa jednom pobedom i dva poraza, dok je Tim sa dva trijumfa obezbedio polufinale i osigurao prvo mesto u grupi „London 2020”. On će u polufinalu igrati protiv boljeg iz duela Novak Đoković – Aleksandar Zverev. Za drugo mesto u ovoj grupi od 21 sat igraće Rafael Nadal i Stefanos Cicipas.\nNemački teniser Aleksandar Zverev neće odbraniti titulu na završnom ATP turniru u Londonu, pošto je u polufinalu izgubio od petog tenisera sveta Austrijanca Dominika Tima posle dva seta, 7:5, 6:3. Sedmi igrač sveta izgubio je posle sat i 37 minuta. Teniseri su u prvom setu osvajali gemove na svoje servise, sve do 12. kada je Tim oduzeo servis Zverevu i poveo u meču. Austrijanac je u šestom gemu drugog seta napravio brejk, tu prednost je sačuvao do kraja i prvi put u karijeri se plasirao u finale završnog turnira. On će za najveću titulu u karijeri u nedelju igrati protiv Grka Stefanosa Cicipasa, koji je pobedio Švajcarca Rodžera Federera sa 6:3, 6:4. Cicipas ove godine debituje na završnom turniru. U međusobnim duelima Tim vodi protiv Cicipasa sa 4:2, prenosi Beta.


Kinezi proizveli radar koji otkriva „nevidljive“ avione i ima veliki domet – Top Portal\nsubota 29 februara 2020 / 1:52\nVidi daleko iza horizonta, jednostavan je za rukovanje i omogućava obaranje američkih nevidljivih aviona, otkriva inžinjer koji ga je razvio u intervjuu za časopis „Naval and Merchant Ships“.\nRadarski sistem, koji je razvio Liu Jongtan, predstavlja savršeniju verziju poznatog visokofrekvencijskog radara s površinskim talasima („High Frequency Surface Wave radara“, HFSWR), otkriva inžinjer u intervjuu.\n„Verzija sistema s podrškom s kopna prepoznaje neprijateljske objekte sa udaljenosti od više stotina kilometara, što doprinosi proširenju dometa kineskih pomorskih sistema za rano upozoravanje i odbranu“, objašnjava Liu Jongtan.\n„South China Morning Post“ izvještava da je Liu Jongtan početkom godine dobio najveće priznanje koje Kina dodjeljuje naučnicima i novčanu nagradu od 1,1 milion evra za radarski sistem, koji će činiti „prvu liniju odbrane zemlje“.\nVelika talasna dužina radara omogućava registrovanje aviona koji koriste specijalne zaštitne materijale i dizajn kako bi bili „nevidljivi“ za radare, ali od površinskih talasa visoke frekvencije nema zaštite. Najveća novina je veličina sistema, koji je toliko kompaktan da može da se koristi i na brodovima. Prema riječima inžinjera, jedan radar može da nadzire područje površine Indije.\n"Osvetnici" i "Igra prijestola" dominiraju u nominacijama za MTV nagrade


Šta je deo opozicije zatražio na sastanku sa evroparlamentaracima\n28 Jan 2022, 11:03 Beograd rts Elena Marjanović\nDeo opozicije koja se sastala sa evroparlamentarcima zatražio je od posrednika da pomognu da Srbi na KiM mogu da ostvare svoje biračko pravo, a smatraju i da umesto lokalnih izbornih komisija prigovore i odluke o poništavanju izbora na pojedinim mestima zbog nepravilnosti treba da donosi Republička izborna komisija.\n"Zamislite postizborni haos gde jedna lokalna komisija u kojoj nemate pravnika odlučuje na jedan način u Subotici, a potpuno drugačije na primer u Surdulici ili Nišu. Tražimo da umesto toga da se to vrati RIK-u kao što je bilo do sada. RIK je dovoljno osnažen ima 46 pravnika i punu podršku stručne službe Skupštine", rekao je Samofalov novinarima.\n"Na njima je velika odgovornost da se obezbedi da Srbi na Kosovu mogu da ostvare svoje biračko pravo. To nisu imali priliku na referendumu", rekao je Movsesijan.\nŠto se tiče same tehnike izbora, ona se značajno menja novim zakonima, rekao je Movesijan, navodeći da je opozicija ukazala na moguće probleme koji će biti u tom procesu.\n"Dali smo rešenja za neke od tih problema. Mislim da su prihvatili i da će do kraja dana ispregovarati sa vlašću da se koliko toliko omogući da ovaj proces bude koliko toliko normalan", rekao je Movsesijan.


U ponedeljak o rebalansu budzeta,imenovanju ulica,novoj fond - EMBARGO 011\nU ponedeljak o rebalansu budzeta,imenovanju ulica,novoj fond\nNa sednici Skupštine grada Beograda zakazanoj za ponedeljak, 25. oktobar, raspravljaće se o rebalansu gradskog budžeta, imenovanju ulica, kao i osnivanju Fondacije za decu i mlade Beograda za pomoć porodicama koje nemaju dovoljno sredstava da izdržavaju svoju decu.\nZamenik gradonačelnika Goran Vesić izjavio je za Tanjug da je najvažnija odluka o kojoj će se raspravljati rebalans gradskog budžeta koji se, istakao je, radi zato što ima više prihoda u budžetu.\n„Naš budžet će biti uvećan za oko pet odsto u odnosu na poslednji rebalans“, naglasio je Vesić.\nTo, dodao je, znači da će budžet iznositi preko 150 milijardi dinara, preciznije 1.282.262.236 evra što je, ističe, najveći budžet u istoriji Beograda.\n„To pokazuje da su naše finansije stabilne i da konačno možemo da razvijamo grad i radimo ono što se decenijama unazad nije radilo“, rekao je Vesić.\nDodao je da je budžet grada uvećan za oko 6,7 milijardi dinara, dok je budžet gradskih opština povećan za oko 640 miliona dinara.\nPojasnio je da je u ovom rebalansu obezbeđeno oko 1,8 milijardi dinara za izgradnju nasipa i kolektora 3 i 4 na Makiškom polju što je, kaže, deo radova koji se izvode za metro čime je omogućeno da radovi na metrou počnu u novembru, kako je i obećano.\nPored toga, obezbeđeno je više od 258 miliona dinara za izgradnju nadzvožnjaka u Batajnici koji povezuje Batajnicu i Šangaj i oko 520 miliona dinara za finansiranje projektovanja druge linije metroa.\nVesić je rekao da je oko 14 odsto povećano izdavanje za kapitalne investicije, a to znači opremanje kompleksa buduće autobuske i železničke stanice u Bloku 42, fabrike vakcina, metro sistema i svega drugog što je neophodno.\nIstakao je da je više od milijardu i sto miliona dinara odvojeno za finansiranje boravka dece u predškolskim ustanovama, kao i sredstva za novih sto ličnih pratilaca za decu sa smetnjama u razvoju čime će ih u Beogradu ukupno biti 600, te podsetio da 2013. godine nije bilo nijednog ličnog pratioca.\nObezbeđena su, dodao je Vesić, i sredstva za besplatne izlete za 50.000 beogradskih penzionera.\nU budžetu je takođe ostalo skoro 3,9 milijardi dinara ili 33 miliona evra za vraćanje starih kredita, naveo je i dodao da će Grad Beograd 31. decembra dugovati tačno 281 milion evra za vraćanje starih kredita, a budžet će biti milijardu i 282 miliona evra.\nTo je, kaže, velika razlika u odnosu na 2013. godinu kada se dugovalo 1,2 milijarde evra, a budžet grada bio 565 miliona evra.\nPored rebalansa budžeta, pred odbornicima će se naći i odluka o osnivanju Fondacije za decu i mlade Beograda, rekao je Vesić i dodao da će to biti fondacija koja će prikupljati novčana sredstva i pomagati porodice koje nisu prepoznate u socijalnom sistemu.\nTo su, naveo je, uglavnom višečlane porodice sa samohranim majkama koje imaju male plate i nemaju dovoljno sredstava da izdržavaju svoju decu tako da će se, dodao je, kroz tu fondaciju obezbeđivati ishrana za tu decu u restoranima, školski pribor, odeća, prekvalifikacija i radno mesto za njihove staratelje.\n„Na taj način ćemo omogućiti da ta deca imaju apsolutno iste uslove života kao i sva druga deca i da ne budu ni na koji način zapostavljena zato što žive u porodicama čiji roditelji nemaju dovoljno novca“, rekao je Vesić i dodao da veruje da će ta fondacija privući mnogo kompanija koje će biti spremne da ulažu u nju.\nVesić je rekao da će na dnevnom redu sednice, na njegov i predlog novinarke Olivere Miletović, biti odluka da kraljica Draga Obrenović dobije ulicu u Beogradu.\nNaveo je da se o toj srpskoj kraljici na veoma ružan način pisalo u istoriji, a da je ona veoma značajna kraljica koja je spasila Hilandar i o kojoj se danas sa velikim poštovanjem priča u tom manastiru.\nDodao je da će se raspravljati i o odluci da se leva obala Save, od Brankovog mosta do Gazele, nazove Obala jasenovačkih žrtava, te dodao da je to predložio predsednik Srbije Aleksandar Vučić.\nVesić je rekao da će se pred odbornciima naći i odluka da se Žumberačka ulica premenuje u ulicu čuvenog sportskog novinara Marka Markovića.\nOdbornici će raspravljati i o Predlogu odluke o određivanju bližih tehničkih i drugih uslova za ugostiteljske objekte koji se nalaze u stambenim zgradama kojom će, kaže Vesić, biti rešen problem pare i mirisa u tim objektima.\nTo, dodao je, znači da će biti zabranjeno da postoji otvoreni plamen u zgradama što znači da nema više roštilja, restorana koji imaju ćumur.\n„Na taj način ćemo zaštiti veliki broj ljudi koji se osećaju ugroženo. Mora da se zna red jer ne možete da u stambenoj zgradi otvorite restoran i da ne sprovedete svu zaštitu od pare i mirisa i maltretirate ljude koji žive u toj zgradi“, rekao je Vesić.\nNaveo je da očekuje da će sednica Skupštine grada biti završena kao i uvek uspešno i dodao da će naredna biti održana verovatno osmog novembra kada će se pred odbornicima, između ostalog, naći Plan generalne regulacije šinskih šitema kojim je predviđeno širenje tramvajske mreže i BG voza, kao i izgradnja beogradskog metroa.\nNa dnevnom redu sednice zakazane za 25. oktobar su i izmene Odluke o utvrđivanju obima sredstava za vršenje poslova Grada i gradskih opština, određivanju prihoda koji pripadaju Gradu, odnosno gradskim opštinama u 2021. godini.\nPred odbornicima će se naći i izmena Odluke o lokalnim administrativnim taksama, Predlog odluke o zaduženju Grada Beograda za finansiranje kapitalnih investicionih rashoda i Predlog rešenja o davanju saglasnosti na Odluku o raspodeli neto dobiti iz 2020. godine za jedan broj komunalnih preduzeća.\nOdbornici će razmatrati i izmene i dopune Plana detaljne regulacije dela Vračarskog platoa između Katanićeve, Makenzijeve, Čuburske, unutrašnje granice parcele duž parne strane Šumatovačke, Braničevske, Rankeove, Nebojšine, Skerlićeve i Bore Stankovića, za deo Bloka 137, između Braničevske, Stojana Protića, Podgoričke i Dubljanske ulice, Predlog plana detaljne regulacije naselja „Radiofar”, kao i predloge odluke o izradi više planova detaljne regulacije važnih za razvoj grada.\nNa dnevnom redu su izmene i dopune Plana mesta za postavljanje plutajućih objekata na vodnom zemljištu na teritoriji grada Beograda, izmene Odluke o osnivanju „Slobodne zone Beograda”, Predlog rešenja o davanju saglasnosti na konačni nacrt aneksa 3. ugovora o javno-privatnom partnerstvu Grada Beograda u pružanju usluge tretmana i odlaganja komunalnog otpada.\nOdbornici će razmatrati i Predlog akcionog plana politike za mlade za Grad Beograd za period 2022-2026. godine kao i Predlog odluke o uspostavljanju saradnje između Grada Beograda i Vlade Sankt Peterburga.\nSednica će biti održana u velikoj sali zgrade Narodne skupštine Srbije u Ulici kralja Milana, uz poštovanje preporuka Gradskog zavoda za javno zdravlje Beograd o preventivnim merama u cilju sprečavanja širenja zarazne bolesti COVID-19.\nVesić: Svako dete ima pravo na srećno detinjstvo\nVesić ugostio samohranu majku s petoro dece\nAndriji Jorgiću uručena Svetosavska povelja\nBEOGRAD RASPISAO ČETIRI JAVNA POZIVA ZA DODELU SUBVENCIJA ZA POLJOPRIVREDU\nVesić:U beogradskim vrticima ima mesta za sve malisane\nUSKORO SVA TAKSI VOZILA U BEOGRADU MORAJU BITI U OVOJ BOJI: Sprema se velika promena!\nPOČAST VELIKOM SPORTISTI I VELIKOM ČOVEKU: Jedna ulica u Beogradu nosiće ime Mate Parlova LEGENDA SE NE ZABORAVLJA


Šolc: Projekat Severni tok 2 ne može da bude nastavljen\nSvet Autor:N1 Beograd, BBC, Rojters22. feb. 202212:17 > 12:55106 komentara\nNemački kancelar Olaf Šolc kazao je da projekat gasovoda Severni tok 2 ne može da bude sertifikovan posle poslednjih ruskih akcija, odnosno priznavanja otcepljenih Luganjske i Donjetske oblasti na istoku Ukrajine, stavivši tako na led ceo proces, prenose svetski mediji.\n„Moramo da preispitamo situaciju, posebno kada se radi o Severnom toku 2“, poručio je Šolc na zajedničkoj konferenciji za novinare sa irskim kolekom, prenosi Rojters.\nDodao je da će Ministarstvo ekonomije ponovo proučiti proces sertifikacije gasovoda, zbog poslednjih ruskih akcija. Od njega je tražio da preduzme korake da osigura da trenutno taj projekat ne dobije sertifikat.\n"Nadležni odseci Ministarstva ekonomije napraviće novu procenu sigurnosti našeg snabdevanja u svetlu promena do kojih je došlo poslednjih dana", naveo je Šolc.\nNemačka vlada je dugo tvrdila da je Severni tok 2 primarno komercijalan projekat koji diversifikuje energetsko snabdevanje Evrope.\nRusija snabdeva najveću evropsku ekonomiju sa polovinom njenih energetskih potreba.\nGasovod između Rusije i Nemačke završen je prošlog septembra, ali još nije pušten u rad.\nSevernom toku 2 su se protivile neke zemlje EU, kao i SAD i Ukrajina, uz obrazloženje da će taj projekat povećati energetsku zavisnost Evrope od Rusije, kao i da Ukrajina neće više dobijati naknadu za tranzit i samim tim će biti ranjivija za rusku invaziju.\nUkrajinski predsednik Volodimir Zelenski tražio je danas na zajedničkoj konferenciji za novinare sa estonskim kolegom, momentalnu obustavu projekta Severni tok 2.\nOn je poručio da Rusija mora da bude kažnjena zbog toga što je priznala dva otcepljena regiona u istočnoj Ukrajini "momentalnim sankcijama", uključujući i "potpunu obustavu Severnog toka 2".\nOlaf ŠolcSeverni tok 2


Beta 4. maja 2021. 07:55\nKošarkaši Los Andjeles Lejkersa pobedili su noćas Denver sa 93:89 i prekinuli niz od tri poraza u NBA ligi, a dobru partiju u poraženom timu prikazao je srpski igrač Nikola Jokić, koji je postigao 32 poena.\nJokić je imao i devet skokova, pet asistencija, dve ukradene lopte i blokadu, ali to nije bilo dovoljno da se nastavi niz Nagetsa od pet pobeda.\nEkipa iz Los Andjelesa je sredinom poslednje deonice imala 14 poena prednosti, ali je Denver u završnici uspeo da se primakne na 87:89. Dejvis je 41,8 sekundi pre kraja pogodio koš za četiri razlike, a zatim je oba puta sa linije za slobodna bacanja bio precizan Jokić. Nakon toga Horton-Taker postigao je koš i vratio četiri razlike.\nU samoj završnici posle tajm-auta Lejkersa, Dejvis je blokirao šut za „trojku“ Fakunda Kampaca, posle čega Denver nije imao šansu za povratak.\nKošarkaši Atlante pobedili su Portland sa 123:114 i prekinuli njegov niz od četiri pobede. Hokse su predvodili Danilo Galinari sa 28 poena, od čega je postigao sedam „trojki“ i srpski reprezentativac Bogdan Bogdanović sa 25 poena, tri skoka, tri asistencije i dve ukradene lopte. Džon Kolins dodao je 15 poena, a Klint Kapela 11 poena i 10 skokova.\nKošarkaši Vašingtona pobedili su Indijanu sa 154:141 i primakli joj se na tabeli Istočne konferencije pred plej-of. Ponovo se istakao Rasel Vestbruk, koji je postao prvi igrač u istoriji lige koji je u dve utakmice imao najmanje 20 skokova i 20 asistencija. Vilt Čemberlen je učinak od po najmanje 20 skokova i asistencija imao u jednoj utakmici.\nU pobedi Vizardsa istakli su se Rui Hatimura sa 27 poena i sedam skokova i Bredli Bil sa 26 poena i šest asistencija. Vašington se sada primakao Indijani na pola utakmice u borbi za deveto mesto sa 30 pobeda i 35 poraza, a Pejsersi imaju 30/34.\nKošarkaši Golden Stejta pobedili su Nju Orleans sa 123:108 predvodjeni Stefenom Karijem, koji je postigao 41 poen, uz osam asistencija i četiri skoka. Endru Vigins u pobedi je učestovovao sa 26 poena, a Drejmond Grin trip-dabl učinkom od 10 poena, 15 asistencija i 13 skokova.\nU ostalim utakmicama Njujork je pobedio Memfis sa 118:14 i ostvario 12. trijumf u poslednjih 13 mečeva, a Orlando je bio bolji od Detroita 119:112.\nJuta je pobedila San Antonio sa 110:99 i nanela mu četvrti uzastopni poraz, a Filadelfija je do petog uzastopnog trijumfa došla protiv Čikaga, 106:94, čime je ostala ispred Bruklina na prvom mestu Istočne konferencije.


Pirelli 245/40 R18 W240 SZero MO XL\nNaslovna > Automobili > Alfa Romeo > Obustavljena proizvodnja do 30. novembra\nItalijanski proizvođač automobila posebno je pogođen krizom nedostatka mikročipova, te je primoran da nakratko prekine proizvodnju novih automobila u matičnoj fabrici...\nNestašica poluprovodnika i mikročipova uzrokuje ozbiljan problem u auto industriji i trenutno nije nikakva novost kada se neki od proizvođača odluče na privremeno prekidanje proizvodnje. Nedostatak ovih materijala vezan je i za globalnu epidemiju virusa, a jedna od država koja je najviše pogođena ovim neprilikama je upravo Italija i njena ekonomija. U tom svijetlu rukovodstvo Alfa Romea idlučilo je da ugasi proizvodne pogone svoje fabrike u Kasinu, u kojoj se montiraju dva modela Giulia i Stelvio, do 30. novembra. Međutim ovaj rok bi mogao biti produžen ukoliko na adresu fabrike do tada ne pristigne dovoljan broj materijala, kako bi se moglo nastaviti sa proizvodnim procesom.\nPostrojenje u Kasinu ni do sada nije radilo u punom kapacitetu, daleko od toga, prije privremenog gašenja fabrika je radila samo u jednoj smjeni i radnim danima, dakle proizvodni kapaciteti su bili značajno ispod maksimalnih mogućnosti. Takođe što se tiče prodajnih rezultata ova godina je za zaborav, a proizvodnja je isto tako ispod očekivanja, jer je u novembru sa traka izašlo za jednu trećinu manje vozila nego što je bilo planirano. Do kada će tačno pogoni ostati ugašeni ostaje da se vidi.


Festival italijanskog filma u Kinoteci - Ženska TV\nAdmin Zenska TV 13/09/2017 23:03\nProjekcijom filma ‘Potpuni stranci’ u režiji Paola Đenovezea 16. septembra u Jugoslovenskoj kinopteci biće otvoren Festival italijanskog filma u Beogradu.\nNakon projekcije publika će biti u prilici da razgovara sa poznatim režiserom.\nFestival se organizuje pod pokroviteljstvom Ambasade Republike Italije u Beogradu, u saradnji kulturnog udruženja ’Excellence’, italijanskog institutut za kulturu u Beogradu, Jugoslovenske kinoteke i Italijanskog ministarstva za kulturno nasleđe i turizam.\nOva manifestacije je prilika da publika do 24. septembra uživa u remek-delima i savremenim filmovima italijanske kinematografije. Sve projekcije održavaju se u Jugoslovenskoj kinoteci u Uzun Mirkovoj 1 u Beogradu, a 17. i 18. septembra Jugoslovenska kinoteka biće domaćin profesionalnih susreta filmskog tržišta dve zemlje sa ciljem stvaranja koprodukcija ili samostalnih produkcija.\nPored producenata i filmskih distributera, na poslovnim susretima učestvuju i predstavnici za film ministarstva Italije za kulturno nasleđe i turizam (MIBACT), Italijanske filmske komisije, asocijacije ANICA i predstavnik RAI Cinema za kupovinu inostranog programa. Predviđena je i poseta filmskim studijima u okolini Beograda, a Italijanima će biti predstavljeni novi filmovi srpske kinematografije.\nNa festivala će biti prikazana ostvarenja novije generacije italijanskih reditelja, a sam događaj predstavlja saradnju Jugoslovenske kinoteke i Instituta Luče Činečita koji su zajedno odabrali filmove i organizovali posete filmskih delegacija dve zemlje.\nU pratećem programu biće predstavljene instalacije i modne kreacije kuća ’Gattinoni’ i Todorović, kao i izložba savremenih umetnika iz Italije i Srbije, među kojima su Milija Belić, Marko Gavrilović, Ivana Milev, Emanuela Fjoreli, Mikaela Latancio i Paolo Radi.\nU Torontu prikazan film Mile Turajlić


Ćulafić: Umjesto da se bavi izgradnjom vrtića i škola, Vesna Bratić sprovodi ideološke čistke u prosvjeti - CdM\nFoto: Stefan Ćulafić\nNiz diskreditirajućih poteza Ministarstva prosvjete, kulture, nauke i sporta ima direktne posljedice na kvalitet obrazovanja u Crnoj Gori i pravo djece na nesmetano školovanje bez političkih uticaja i tenzija, saopštio je odbornik DPS-a u SO Glavnog grada Stefan Ćulafić.\n“Umjesto da resurse i planirani budžet iskoristi za izgradnju neophodnih i ranije započetih vrtića i škola u Podgorici, resorna ministarka Bratić je u dosadašnjem mandatu, svoj ideološki i vjerski potencijal usmjerila ka nezakonitoj smjeni preko 500 direktora, pomoćnika direktora osnovnih i srednjih škola i vrtića”, naveo je Ćulafić.\nNapominje da je Glavni grad u saradnji sa prethodnom vladom realizovao značajne proijekte.\n“Za razliku od neefikasnog postupanja aktuelne Vlade, koja je zaustavila strateški razvoj i napredak cjelokupnog društva, u 2019. i 2020. godini, Glavni grad Podgorica je kroz svoje projekte u partnerstvu sa prethodnom Vladom Crne Gore realizovao značajne projekte. Među njima su vaspitno-obrazovne institucije, kao što su Srednja mješovita škola u Golubovcima, rekonstrukcija Gimnazije “Slobodan Škerović”, zatim vrtiće na Starom aerodromu i Zagoriču. Takođe, započeta je izgradnja vrtića u Bloku VI, gde je zemljište – u vrijednosti trećine ukupne investicije u iznosu od 660.000 eura – ustupio Glavni grad Podgorica, a potom i novi objekat u Staroj Varoši, ustupivši joj svoje prostorije”, pojasnio je Ćulafić.\nEvidentno je da od formiranja nove Vlade, poručuje funkcioner DPS, resor prosvjete “nije djelovalo u javnom interesu i interesu djece i mladih”, čemu u prilog govori i nedavni Izvještaj Evropske komisije.\n“Izostanak odgovornosti, nepoštovanje nadležnosti i izmještanje javnog interesa na partijski od strane rukovodilaca iz ministarstva, ogleda se u činjenici da su zaustavljeni projekti proširenja školskih kapaciteta i vrtića u naseljima Tološi, Zlatica, City kvart i Tuški put”, dodao je on.\nIspred Partije, pozvao je nadležno ministarstvo da građanima odgovori na pitanje -“koji su to poslovi važniji”, od nastavka neophodne izgradnje škola i vrtića u Podgorici.\n“Jer treba imati na umu da razvoj ličnosti učenika naročito dobija na značaju u socijalno, politički i ekonomski turbulentnim vremenima, koje aktuelna vlast permanentno kreira. Ovakve društveno-ekonomske okolnosti, po pravilu, dovode do velikih promjena u sistemu vrijednosti u društvu. Ne bi bilo dobro da nove generacije uče, da na uštrb njihovih neizgrađenih škola, vrtića i bezbjednih saobraćajnica koje mjesecima razrovane čekaju na konačnu realizaciju, samozvani stručnjaci Vlade suficit u budžetu proglase pozitivnim reformskim pomakom”, ocijenio je Ćulafić.\nNapominje da sasvim sigurno da bi to u razvijenim ekonomijama drugih država “bilo označeno kao prilično neprimjerena dječija igra”.\nTagsDemokratska partija socijalista DPS Glavni grad Podgorica izgradnja vrtića Ministarstvo prosvjete nauke kulture i sporta Stefan Ćulafić Vesna Bratić\nZna ona da je slucajno zaluta na mjesto ministra, i da ce ubrzo da leti, pa sprovodi cistke. Ali avaj, carstvo na nepravdi kratkog je daha.\nIzborom vesne bratić,crna gora je ponižena da ne može bit više.


Nova akcijska ponuda u TU magazinu | Serbiaworld\nNaslovna Turizam Nova akcijska ponuda u TU magazinu\nNova akcijska ponuda u TU magazinu\nPoštovani saradnici, iako to već znate da vas podsetimo da je TU magazin specijalizovano štampano izdanje koje se bavi turizmom i ugostiteljstvom. Distribucija magazina je personalizovana (print+digital) i namenjena je poslovnim ljudima iz navedenog sektora (hoteli, restorani, kafići…).\nDa napomenemo još da imamo najveći broj pratilaca na socijalnim mrežama u poređenju sa svim specijalizovanim magazinima iz turizma i ugostiteljstva u regionu i samim tim mogućnost da svojim promotivnim radom i medijskim kampanjama znatno doprinesemo promociji Vašeg kompletnog asortimana za HoReCa sektor.\nPočetkom narednog meseca iz štampe bi trebalo da izađe naše redovno letnje izdanje koje će obeležiti izuzetna akcijska ponuda. Naime, ova promotivna akcija će pored oglasnog rešenja na jednoj strani u štampanom izdanju, uključiti i digital (PR tekst i baner na ovoj web stranici).\nAkcija se odnosi isključivo na HoReCa sektor i iznosi 450 evra + PDV. Više informacija na marketing@tumagazin.rs\nPrethodni tekstSrpski rajski vrtovi\nSledeći tekstQatar Airways – Od jula opet povezuje Beograd sa Australijom


Kolonijom Slikarske radionice „Paleta“ počelo „Zvorničko ljeto“ - Večeras svečano otvaranje - infoBirač\nKolonijom Slikarske radionice „Paleta“ počelo „Zvorničko ljeto“\nVečeras svečano otvaranje\nRadom petnaest članova Slikarske radionice „Paleta“ na platou ispred Kasine započeo je dnevni program manifestacije „Zvorničko ljeto“. Jovo Lalić, rukovodilac „Palete“ kaže da je ove godine tema njihovih radova „Zvorničke priče“ čija je ideja da spoje staro i novo vrijeme.\n– Ranije smo imali ulično slikarstvo kada smo ukupno oslikali 56 metara platna sa različitim motivima, a sada radimo štaflerajsko slikarstvo na temu „Zvorničke priče“. Puno toga se promijenilo za preko 600 godina od prvog pomena Zvornika u pisanim dokumentima, ali ima mnogo toga spojivog što ćemo i pokazati tokom trajanja ove kolonije – rekao je Lalić i dodao da mu je posebno drago što su tokom 2010. godine tokom trajanja kolonije na Mostu kralja Aleksandra I Karađorđevića ukazali na potrebu njegove rekonstrukcije koje će uskoro i početi.\n– Volimo da radimo na otvorenom zbog komunikacije sa ljudima i prosto „druženja“ sa okolinom. Pored toga, volimo da radimo za „Zvorničko ljeto“ jer je to za nas kulturni praznik, a svaka kolonija je vaninstitucionalna i predstavlja posebno kulturno obilježje – ističe Lalić.\nDarko Stefanović, načelnik Odjeljenja za privredu i društvene djelatnosti zahvalio se članovima „Palete“ koji se redovno odazivaju na učešće na manifestaciji „Zvorničko ljeto“.\n– Oni se redovno odazivaju i daju poseban umjetnički doprinos ovoj manifestaciji. Drago mi je da su i ove godine sa nama – rekao je Stefanović.\nManifestacija „Zvorničko ljeto“ zvanično će biti otvorena večeras koncertom Alena Islamovića, a kako su nam organizatori najavili u slučaju nevremena koncert neće biti premješten na drugu lokaciju već će biti naknadno održan.\nU Osmacima počele pripreme za drugu „Jagnjijadu“


Čačak u Belgiji "proslavili" pljačkaši\nIako ogromna većina Belgijanaca do pre dve nedelje nikada nije čula za Čačak u Srbiji, ime ovog grada dobro su upamtili otkako je u toj zemlji uhapšena petočlana grupa kriminalaca iz Čačka koja je počinila oko 150 provala i pljački u flamanskom delu Belgije. Javnost ove mirne zapadnooevropske države bila je šokirana kada je objavljeno da sva petorica uhapšenih kriminalaca dolaze iz malog grada u Srbiji.\nNovinar dnevnog lista ’’Hat Belang van Limburg’’ Ruben Stegen došao je u Čačak da istraži kakav je to grad.\nOva petočlana grupa u protekla tri meseca izvršila je 150 pljački i provala u flamanskom delu Belgije, što je polovina ukupnog broja pljački koje se na tom području izvrše za čitavu godinu dana. Novinar Ruben Stegen kaže da su kriminalci bili bezobzirni i veoma dobro organizovani.\n"Provaljivali su u kuće i krali novac, nakit i druge dragocenosti, ali i vredne stvari koje je lako odneti poput laptopova, ajfona, ijpeda. Ukradene stvari slali su u Srbiju, odakle su, prema navodima policije, i dobijali instrukcije", kaže Ruben Stegen.\nIako se, kako kaže, uverio da je Čačak mirno mesto nalik belgijskim gradovima slične veličine, Stegen ocenjuje da će se nakon poslednjih događaja predrasude njegovih sunarodnika o Čačku i Čačanima, nažalost, još dugo zadržati i da će njihove asocijacije na ovaj grad listom biti negativne.\n"Oni su pročitali taj jedan članak i videli da je grupa Čačana izvršila 150 provala u severnoj Belgiji. Sada tamo svi misle da je to grad pun lopova i kriminalaca i da mora da je užasno živeti u njemu. To naravno nije tačno. Čačak je lep i miran grad poput gradova u Belgiji. Siguran sam da u njemu srazmerno ima isti broj kriminalaca kao u svakom belgijskom mestu", navodi on.\nPublicista Rodoljub Petrović podseća da je donedavno Čačak imao imidž grada u kojem su rođeni neki od najboljih evropskih košarkaša svih vremena, odakle su potekli čuveni rok muzičari, pisci, reditelji, veliki umetnici. Nažalost, sada se povezuje sa kriminalom, kaže on.\n"Priču o Čačanima kao gangsterima, lopovima, kao nekim prevarantima, biće teško izbrisati u budućnosti. Zamislite stranog investitora kome ovde ponudite sve, a on se seti da je to grad odakle je čovek koji je izveo pljačku stoleća. Sigurno da će to veoma negativno da utiče. Štetu je lako i brzo napraviti, a ispravlja se veoma teško", naglašava Petrović.\nPredsednik čačanske skupštine Veljko Negovanović bio je neprijatno iznenađen kada je pročitao da su uhapšeni pljačkaši iz Belgije njegovi sugrađani, ali ističe da to ništa ne može da govori o gradu. Jedino dobro je to što su iza rešetaka, kaže Negovanović.\n"Mislim da su naneli veliku štetu gradu Čačku i svim Čačanima. Nadam se da će to da služi za primer da ako još neko razmišlja da krene tim putem, da će ga to na neki način odvratiti, jer ovo više nije samo njihov problem, već očigledno problem naše sredine", kategoričan je predsednik čačanskog parlamenta.


VUČIĆ VS MEDVEDEV Stavovi o Rezoluciji 1244 su im potpuno suprotni – Политикон\nПочетна\tАктуелно\tVUČIĆ VS MEDVEDEV Stavovi o Rezoluciji 1244 su im potpuno suprotni\nPredsednik Srbije više puta pričao je o Rezoluciji 1244 Saveta bezbednosti Ujedinjenih nacija (SB UN) i rekao da se u njoj “nigde ne govori o Srbiji, već da se govori samo o Saveznoj Republici Jugoslaviji”, koja je prestala da postoji pre 13 godina. Sa druge strane, premijer Rusije Dimitrij Medvedev tokom svog obraćanja pre nekoliko dana u Narodnoj skupštini, naglasio je da što se tiče kosovskog problema, Rusija je samo za mirno rešenje, u skladu sa Rezolucijom 1244.\nPredsednik Vučić i premijer Medvedev, sudeći po ovim izjavama imaju suprotne stavove kada je Rezolucija Saveta bezbednosti u pitanju.\nDimitrij Medvedev FOTO: Beta/Darko Vojinović\nPravne činjenice ovog dokumenta govore da se sve što se odnosilo na SRJ odnosi i na Srbiju, i to, sudeći po izjavi, ruski premijer, inače po struci profesor prava odlično zna. Međutim, predsednik Srbije, takođe diplomirani pravnik, sudeći po izjavama koje je više puta dao, ovu Rezoluciju očigledno tako ne vidi.\nVučić je tokom jednog obraćanja u Skupštini Srbije rekao da se u Rezoluciji 1244 nigde ne govori o Srbiji, već samo o Saveznoj Republici Jugoslaviji.\n– Mi se odričemo pravnog kontinuiteta u odnosu na SRJ, a onda se dešava da 2006. godine nestaje Savezna Republika Jugoslavija zahvaljujući neodgovornoj politici – rekao je Vučić.\nOvakvo tumačenje Rezolucije 1244, prema kome se ona odnosi na SRJ, a ne na Srbiju, nije novo. Predsednik ga je izgovorio nekoliko puta, a i ponovio kada je prvi put javno rekao da se zalaže za razgraničenje sa Albancima.\n– Je l’ znate šta piše u Rezoluciji 1244? Ne piše vam nigde Srbija, nigde. Piše Savezna Republika Jugoslavija. A, je li Vučić, ili bilo ko od nas uništio SRJ i pustio da ode Crna Gora, i dao joj krila da ode iz SRJ? Prvo su to uradil pre 13 godina isti Jeremić, Đilas, Tadić i ostali. Neću da vam govorim šta objašnjavam Albancima kad mi govore “nije Srbija nego SRJ”, rekao je Vučić 22. jula 2018. godine.\nU to vreme, međutim, Demokratska stranka na čije bivše članove danas prebacuje odgovornost za odvajanje Crne Gore, nije bila u Vladi Srbiji. Tadašnju vladu, čiji je premijer bio Vojislav Koštunica, činili su DSS, G17 plus, SPO i Nova Srbija, dok je Boris Tadić bio predsednik Srbije.\nJe l’ znate šta piše u Rezoluciji 1244? Ne piše vam nigde Srbija, nigde. Piše Savezna Republika Jugoslavija. A, je li Vučić, ili bilo ko od nas uništio SRJ i pustio da ode Crna Gora, i dao joj krila da ode iz SRJ? Prvo su to uradil pre 13 godina isti Jeremić, Đilas, Tadić i ostali\nVučić je sličnu tezu o Rezoluciji 1244 ponovio i 23. avgusta prošle godine, prilikom otvaranja fabrike u Zrenjaninu.\n– Ne zaboravite da nam je Rezolucija 1244 vezana za Saveznu Republiku Jugoslaviju, a Savezna Republika Jugoslavija prestala da postoji odvajanjem Crne Gore u 2006. godini. I ćutite, naravno da ništa ne govorite. Ja narod neću da lažem i, kao što vidite, smem da govorim pred svima vama – rekao je predsednik Srbije.\nMeđutim, premijer Rusije Dmitrij Medvedev, koji je za vikend bio u poseti Srbiji izjavio je da Rusija podržava Srbiju i spremna je da joj pruži svaku pomoć u očuvanju njenog teritorijalnog suverentita i integriteta, napominući da je Rusija samo za mirno rešenje u skladu sa Rezolucijom 1244 Saveta bezednosti.\n– Poznat vam je stav Rusije. On je zasnovan na Rezoluciji SB UN 1244 i na onome što smo uvek govorili našim srpskim prijateljima – mi polazimo od pune podrške suverenitetu i teritorijalnom integritetu Srbije. Od toga ćemo polaziti i dalje – rekao je Medvedev.\nIako je predsednik Srbije tokom zajedničke konferencije za novinare posle sastanka sa Medvedevim rekao da “Srbija i Rusija o većini stvari misle slično”, izgleda da nije baš tako kada je Rezolucija 1244 u pitanju.\nPodsetimo, Rezolucija 1244 je dokument koji je usvojen 10. juna 1999. godine, a njenim usvajanjem označen je kraj NATO bombardovanja SRJ.\nTo nije promenila ni činjenica da je 4. februara 2003. SR Jugoslavija preimenovana u Državnu zajednicu Srbija i Crna Gora, kao ni istupanje Crne Gore iz te zajednice, 3. juna 2006. godine.\nReferendumom, Crna Gora je iskoristila svoje pravo da istupi iz državne zajednice na osnovu Zakona o sprovođenju Ustavne povelje državne zajednice Srbija i Crna Gora. Međutim, u stavu 5. člana 60. ovog Zakona propisano je da: “država članica koja iskoristi pravo istupanja ne nasleđuje pravo na međunarodno-pravni subjektivitet, a sva sporna pitanja posebno se regulišu između države sledbenika i osamostaljene države”.\n– U slučaju istupanja države Crne Gore iz državne zajednice Srbija i Crna Gora, međunarodni dokumenti koji se odnose na Saveznu Republiku Jugoslaviju, posebno Rezolucija 1244 Saveta bezbednosti Ujedinjenih nacija, odnosili bi se i u celosti važili za državu Srbiju, kao sledbenika. Država članica koja iskoristi pravo istupanja ne nasleđuje pravo na međunarodno-pravni subjektivitet, a sva sporna pitanja posebno se regulišu između države-sledbenika i osamostaljene države – navodi se u stavu 4. člana 60. Zakona o sprovođenju Ustavne povelje državne zajednice Srbija i Crna Gora.\nOvaj dokument za Srbiju je ostao najvažniji međunarodni dokument kada je reč o Kosovu, uprkos tome što u njoj piše SR Jugoslavije, a to potvrđuje i dalje važeća Rezolucija o osnovnim principima za političke razgovore sa privremenim institucijama samouprave na KiM, koju je Skupština Srbije usvojila u januaru 2013. na predlog Vlade Srbije, čiji je prvi potpredsednik bio upravo Aleksandar Vučić.\nU njoj se uz Ustav Srbije posebno apostrofira upravo Rezolucija 1244, pa se naglašava da “svako rešenje, bilo opšteg ili nekog posebnog pitanja, o privremenom, prelaznom ili konačnom statusu Kosova i Metohije, o položaju Srba u Pokrajini ili o zaštiti srpskog verskog i kulturnog nasleđa mora da bude u skladu sa Ustavom Republike Srbije i Rezolucijom Saveta bezbednosti Ujedinjenih nacija 1244”.\nTačno je da u Rezoluciji 1244 nigde ne piše Srbija već SR Jugoslavija, kao što kaže predsednik Aleksandar Vučić, međutim, to ne menja stvari, jer se sve što piše u ovom dokumentu odnosi na Srbiju.


Portparol EU Peter Stano potvrdio je da će se glavnini pregovarači Beograda i Prištine, Petar Petković i Besnik Bislimi sastati u sredu, 29. septembra, u Briselu.\nFon der Lajen u sredu u Prištini i Beogradu\nPredsednica Evropske komisije Ursula fon der Lajen u sredu će se u Beogradu sastati sa predsednikom Srbije Aleksandrom Vučićem, a u četvrtak i sa premijerkom Anom Brnabić, najavljeno je u Briselu. Ona će, uoči samita EU o Zapadnom Balkanu, posetiti i Prištinu 29. septembra,\nPlanirano je da predsednica EK prisustvuje i potpisivanja ugovora za rehabilitaciju deonice na Autoputu mira ( Niš -Priština) koji se radi uz finasijsku podršku EU.\nPred sastanke u Beogradu Ursula fon der Lajen će u Prištini razgovarati sa Aljbinom Kurtijem i Vljosom Osmani, a zatim u Podgorici sa Milom Ðukanovićem i Zdravkom Krivokapićem.\n- Predsednica Evropske komisije će tokom posete izraziti svoju posvećenost regionu i njjegovoj evropskoj budućosti. Sa liderima će razgovarati o političkoj i regionalnoj situaciji - najavljeno je u Komisiji.\nNa pitanje da li će fon der Lajen u Beogradu, Prištini, ali i eventualno Tirani razgovarati o rešavanju trenutne krize na KiM, u EK naglašavaju da je pozicija EU ”jasna” kada se traži "deesakalacija i nastavak dijaloga”.\nU Briselu dodaju da ovu posetu vide i kao pripremu za predstojeći samit EU Zapadni Balkna koji bi 6. oktobra trebalo da bude održan u Sloveniji.\nUrsula fon der Lajen zvaničnu posetu Zapadnom Balkanu počinje 28. septembra posetom Tirani i Skoplju, a nakon Beograda obilazak regiona završava u četvrtak u BiH gde će zajedno sa premijerom Hrvatske Andrejem Plenkovićem i predsedavajućim Savetom ministara Zoranom Tegeltijom prisustvovat svečanom otvaranju mosta Svilaj koji povezuje Hrvatsku i BiH, a sastaće se i s članovima Predsedništva Bosne i Hercegovine.